Ιστορικές Μνήμες ΕΟΚΑ: Νοεμβρίου 2016\nΙστορικές Μνήμες ΕΟΚΑ\nΟ Μακάριος αλλάζει του σκοπούς του Αγώνα, και ο Διγενής αντιδρά\nΟ Μακάριος τέλη του 57, δεν αποκλείει ανεξαρτησία με εγγύηση του Ο.Η.Ε. και μετά από τακτή προθεσμία, περίοδο αυτοκυβέρνησης. Η είδηση προκάλεσε αιφνιδιασμό και αναστάτωση στον Κυπριακό Ελληνισμό, αφού ο Αρχιεπίσκοπος Μακάριος, χωρίς συνεννόηση άλλαξε τον σκοπό του αγώνα. Με επιστολή του στον Διγενή στις 28/9/1958 επιχειρεί αιτιολόγηση της αποδοχής της ανεξαρτησίας, σαν τακτικής που επέβαλε η κατάσταση.\nΚαι ο Διγενής απαντά την επόμενη μέρα 29/9:\n«Παρελάβαμεν ένα λαόν, τον εξωθήσαμεν εις ένα ηρωϊκόν αγώνα, εις τον οποίον ούτος μας έδωσεν ό,τι του εζητήσαμεν, και εν τούτοις ύστερα από τρισήμιση έτη, ύστερα από εκατόμβας, ύστερα από ανήκουστους καταστροφάς και καταπιέσεις που υπέστη, ύστερα από πράξεις ηρωισμού εκ μέρους του, αι οποίαι προκαλούν τον θαυμασμόν αλλά και υπερηφάνειαν, τον παραδίδομεν εις στυγνοτέραν ή μέχρι σήμερον δουλείαν και μάλιστα εις δύο αφέντας αντί ενός και με πιθανότητα να μη εξέλθη πλέον εκ του τάφου, εις τον οποίον τον ερρίψαμεν. Ποίος εξ ημών των ηγετών του θα τολμήσει να τον ατενίσει. Αλλά και ποίος εξ ημών είναι άξιος να επιζήσει μια τοιαύτης καταισχύνης»;\nστις 2:37 π.μ. Δεν υπάρχουν σχόλια:\nEνώ φτάνει η δύση του 1958, ο Διγενής αισθάνεται την εγκατάλειψη\nΚαι ενώ φτάνει η δύση του 1958, ο Διγενής αισθάνεται την εγκατάλειψη. Η Ελληνική κυβέρνηση μένει μακριά από τις υποσχέσεις της, και ο Αρχιεπίσκοπος Μακάριος αλλάζει τους σκοπούς του Αγώνα. Στις μενεξεδένιες ανταύγειες του δραματικού ηλιοβασιλέματος, αντιλαμβάνεται την απειλή να κρύβετε στα συσσωρευμένα νέφη που σκουντρώνουν τον Δεκεμβριανό ουρανό. Ψυχρό αγιάζει συνομωσίας περονιάζει το κόκαλο. Ο Διγενής διαισθάνεται πως αόρατοι κίνδυνοι πλησιάζουν. Είναι διαισθήσεις που έζωσαν μεγάλους επαναστάτες της ιστορίας. Μετακινείτε στην Λευκωσία χωρίς να το γνωρίζουν ούτε οι στενοί συνεργάτες του. Το νέο του κρησφύγετο είναι στο Καϊμακλή. Την ύπαρξη του γνωρίζουν μόνο οι οικοδεσπότες, Σπύρος και Παρθενόπη Ευτυχίου, ο Αντώνης Γεωργιάδης, και το ζεύγος Άνθιμου και Νίκης Κυριακίδου, που είναι και οι τελευταίοι προσωπικοί σύνδεσμοι του Αρχηγού.\nστις 2:32 π.μ. Δεν υπάρχουν σχόλια:\nΗ συγκλονιστική μαρτυρία του παπά-Αντώνη\nΗ συγκλονιστική μαρτυρία του παπά-Αντώνη Ερωτοκρίτου του ιερέα των Κεντρικών Φυλακών όπως την αφηγήθηκε στον συγγραφέα Γεώργιο Ασσιώτη στις συγκλονιστικότερες εμπειρίες της ζωής του:\n«Έκλαιγε η καρδιά μου για τον χαμό των νέων μας. Τρανταζόταν το είναι μου για το μαρτύριο της Κύπρου μας. Κουβεντιάζοντας μαζί τους για τελευταία φορά, αγωνιζόμουν να πνίξω τον πόνο μου και να συγκρατήσω τα δάκρυα μου.\nΟι γονείς ή άλλοι συγγενείς τους δεν μπορούσαν να τους δουν και να τους μιλήσουν πριν τον απαγχονισμό τους. Ήμουν εκείνες τις στιγμές μητέρα και πατέρας και αδελφός τους. Τους άκουγα μέσα στην νύχτα να βαδίζουν στην αγχόνη. Και λίγο πριν το σχοινί κόψει το νήμα της ζωής τους, τραγουδούσαν: Σέ γνωρίζω από την κόψη, του σπαθιού την τρομερή... Μετά, εκείνος ο παγερός θόρυβος που έκανε η αγχόνη. Τα κορμιά τους κρέμονταν, άψυχα πια, από το χοντρό δοκάρι. Οι Άγγλοι δήμιοι μετέφεραν ύστερα έξω τους νεκρούς ήρωες της ΕΟΚΑ και με φώναζαν, για να τελέσω την νεκρώσιμη ακολουθία. Σαν αιώνας μου φαίνονταν εκείνες οι στιγμές. Ήθελα να κλάψω, μα δεν μπορούσα.\nΤελειώνοντας, τους φιλούσα στο πρόσωπο κι έφευγα, με ραγισμένη την καρδιά...».\nστις 2:29 π.μ. Δεν υπάρχουν σχόλια:\nΕρντογάν: «Κοτόπουλα οι Έλληνες»\nΝέα πρόκληση από τον Ερντογάν- “Φωνάζει” γιατί η Κυπριακή Δημοκρατία να παρουσιάζεται με τη σημαία της στις συνόδους της ΕΕ ξεχνώντας ότι υπάρχει και η Τουρκική Δημοκρατίας της Βόρειας Κύπρου- Μιλούσε στην 7η Σύνοδο του Βοσπόρου ενώπιον του Ακιντζί\nΜέχρι το τέλος της χρονιάς πρέπει να φτάσουν κάπου οι διαπραγματεύσεις στο Κυπριακό, δήλωσε ο Τούρκος Πρόεδρος Ταγίπ Ερντογάν, προσθέτοντας ότι εάν η ε/κ πλευρά λέει ότι ‘αυτά τα εδάφη είναι δικά μας και θα τα διοικούμε εξ ολοκλήρου όλα’ , τότε αυτό δεν μπορεί να λειτουργήσει.\nΙσχυρίστηκε ακόμη ότι δεν μπορεί στις συνόδους της ΕΕ να υπάρχει η σημαία της Κυπριακής Δημοκρατίας και πως υπάρχει και το ψευδοκράτος.\nΣτην ομιλία του στην 7η Σύνοδο του Βοσπόρου στην παρουσία και του Τ/κ ηγέτη Μουσταφά Ακιντζί, ο Τούρκος Πρόεδρος είπε ότι στην Κύπρο γίνονται διαπραγματεύσεις για μήνες, για χρόνια.\n“Συνέχεια υπάρχει ροκάνισμα του χρόνου. Αυτή είναι η τακτική. Τί γίνεται; Ξέρετε; Μας λένε ‘εσείς δώστε την Κύπρο σε μας και μην ανακατεύεστε σε τίποτα. Αυτός είναι ο στόχος. Για σταθείτε. Εκεί υπάρχει τόσο αίμα ηρώων μας. Τί θα δώσεις; Και πάνε και πάρα κάτω. Χωρίς να ντρέπονται και χωρίς να βαριούνται έρχονται στις συνόδους της ΕΕ με τη σημαία που συμμετέχει ολόκληρο το νησί. Κατ’ αρχήν τέτοια σημαία δεν μπορείτε να έχετε. Εδώ υπάρχει μια ΤΔΒΚ. Εσύ είσαι διοίκηση νοτίου Κύπρου. Στο βορρά υπάρχει τουρκική δημοκρατία. Αυτό θα το δεις. Αυτό είναι ασέβεια. Με αυτό ή τον άλλο τρόπο αυτό θα το καταλάβουν.\nΑναφερόμενος στην τηλεφωνική του επικοινωνία με τον Έλληνα Πρωθυπουργό Αλέξη Τσίπρα, είπε ότι του ζήτησε διμερή και πολυμερή συνάντηση. “Πλέον αυτή η ιστορία δεν πρέπει να τραβήξει πολύ. Μέχρι το τέλος της χρονιάς πρέπει πλέον να υπάρξει κάποια κατάληξη. Αλλά εάν λένε ‘αυτά τα εδάφη θα γίνουν δικά μας και η διοίκησή τους θα είναι εξ ολοκλήρου δική μας’ τότε δεν μπορεί να λειτουργήσει. Αυτοί κάνουν όπως το πεινασμένο κοτόπουλο που νομίζει ότι βρίσκεται στην αποθήκη με το σιτάρι”, είπε ο Τούρκος Πρόεδρος.\nστις 2:24 π.μ. Δεν υπάρχουν σχόλια:\nΑφιέρωμα στην ΕΟΚΑ από το «ΕΝΟΡΙΑ εν δράσει…»\nΜε αφορμή τη συμπλήρωση 61 χρόνων (1955-2016) από τον αγώνα της ΕΟΚΑ στην Κύπρο, η ομάδα του θεατρικού τμήματος της Ιεράς Μονής Παναγίας Χρυσοπηγής, παρουσίασε την θεατρική\nπαράσταση «Η πιο όμορφη μέρα», την Κυριακή 27 Νοεμβρίου,\nστο Πνευματικό Κέντρο του Ιερού Ναού Ευαγγελιστρίας Πειραιώς.\nΗ εκδήλωση εντάσσεται στο πρόγραμμα καθημερινών δράσεων «ΕΝΟΡΙΑ εν δράσει…» που διοργανώνει ο Ιερός Ναός.\nΤα μέλη του θεατρικού τμήματος της φιλανθρωπικής και\nιεραποστολικής δραστηριότητος της Ιεράς Μονής, παρουσίασαν το\nθεατρικό έργο του Κύπριου Φάνου Ναθαναήλ, που αποτελεί ένα\nαφιέρωμα στην ΕΟΚΑ και εμπεριέχει ιστορικά στοιχεία του\nΚυπριακού Αγώνα για την ανεξαρτησία της Μεγαλονήσου,\nλειτουργώντας ως αντίδοτο στην εθνική μας λησμονιά…\nΣτην γεμάτη από κόσμο αίθουσα εκδηλώσεων του Πνευματικού\nΚέντρου, οι θεατές έζησαν μια συγκλονιστική εμπειρία, αφού η\nπαράσταση ήταν ομολογουμένως εξαιρετική και οι συντελεστές\nτης καταχειροκροτήθηκαν για την ερμηνεία τους.\nΠαρουσιάζοντας το έργο, ο αδελφός της Ιεράς Μονής Παναγίας\nΧρυσοπηγής, Αρχιμ. Εφραίμ Παναούσης, χαρακτήρισε την\nπαράσταση ένα ταξίδι μνήμης.\nΌπως τόνισε μεταξύ άλλων:\n«Η προσπάθεια να αναδείξουμε τον αγώνα της ΕΟΚΑ, έχει έναν\nκαι μοναδικό σκοπό. Να μιλήσουμε για τα αυτονόητα και τα\nδεδομένα. Να θυμίσουμε στους ανθρώπους, να μην αισθάνεται\nντροπή ο Έλληνας, βλέποντας την Ελληνική σημαία, να δακρύζει\nκαι να συγκινείται.\nΔεν είναι ντροπή να σηκώνεις την σημαία, είναι τιμή να την\nΗ παράσταση περιγράφει την ιστορία ενός αγωνιστή που όχι μόνο\nδεν έκαιγε την σημαία, όπως δυστυχώς βλέπουμε στις μέρες μας\nνα γίνεται, αλλά καιγόταν γι’ αυτήν.\nΕίναι μια μυθιστορία, μία σύνθεση μικρών και μεγάλων ιστοριών,\nμε πραγματική αλήθεια όμως μέσα.\nΜιλάει κυρίως για τις\nτελευταίες ώρες, του τελευταίου ήρωα, του τελευταίου\nαπαγχονισμένου στις κεντρικές φυλακές της Λευκωσίας, του\nΟ αγώνας της Κύπρου, συνέχισε ο π. Εφραίμ, θεωρείται από τους\nαγνότερους αγώνες της πατρίδας μας. Ήταν αγώνας της πίστης\nκαι της πατρίδας.\nΗ προσπάθεια να αναδειχθεί ένα πρόσωπο ιστορικό, δεν είναι κάτι\nεύκολο. Είναι ένα κεράκι μικρό στη μνήμη, αντίδοτο στη λησμονιά\nκαι τη λήθη, την μεγάλη αρρώστια του τόπου μας.\n«Αν υπάρχει μία περίπτωση, αυτός ο τόπος να συνεχίσει να ζει και\nνα πορεύεται, είναι να πιεί από τα νάματα της ιστορίας του. Να\nπιεί, να ζωογονηθεί, να συνεχίσει.»\nστις 1:14 π.μ. Δεν υπάρχουν σχόλια:\nΔημήτρης Χριστόφιας: Δεν πέτυχε ο αγώνας της ΕΟΚΑ (Βίντεο)\nΔεν έφερε αποτέλεσμα ο αγώνας της ΕΟΚΑ δήλωσε στην εκπομπή του MEGAONE «ΒΕΤΟ» ο πρώην Πρόεδρος της Δημοκρατίας Δημήτρης Χριστόφιας.\nΟ Δημήτρης Χριστόφιας ανέφερε ότι ο αγώνας της ΕΟΚΑ είχε σκοπό την ένωση αλλά στο τέλος καταλήξαμε στην Ανεξαρτησία με εγγυήτριες δυνάμεις και αγγλικές βάσεις. «Παρά τον ηρωισμό ορισμένων νέων αγωνιστών όπως ο Αυξεντίου και ο Μάτσης, στο τέλος της ημέρας το ιδανικό έγινε ευκταίο», είπε ο κ. Χριστόφιας.\n«Το ΑΚΕΛ», είπε, «πρότεινε το τέλος του ένοπλου αγώνα και τη συνέχιση του μέσα από παλλαϊκές μορφές αγώνα για ολοκλήρωση της ανεξαρτησίας». Και ξεκαθάρισε ότι αγώνας γίνεται και χωρίς όπλα, με πολιτικά μέσα ή παθητική αντίσταση όπως στην περίπτωση του Γκάντι.\n«Με ένα άλλου είδους πολιτικό αγώνα θα πετυχαίναμε περισσότερα», κατέληξε ο κ. Χριστόφιας.\nΔείτε εδώ το βίντεο: https://www.youtube.com/watch?v=EXBKGAkqOHg\nστις 1:12 π.μ. Δεν υπάρχουν σχόλια:\nΜετάλλιο ΥΕΘΑ σε όσους διατηρούν τη μνήμη της ΕΟΚΑ 1955 - 1959\nΟ Υπουργός Εθνικής Άμυνας Πάνος Καμμένος, συνοδευόμενος από τον Αρχηγό ΓΕΕΘΑ Ναύαρχο Ευάγγελο Αποστολάκη ΠΝ, τον Αρχηγό ΓΕΣ Αντιστράτηγο Βασίλειο Τελλίδη και τον Αρχηγό ΓΕΑ Αντιπτέραρχο (Ι) Χρήστο Βαΐτση, απένειμε τη Διαμνημόνευση Αστέρα Αξίας και Τιμής στο Συμβούλιο Ιστορικής Μνήμης Αγώνα ΕΟΚΑ 1955 - 1959, στο Ίδρυμα Απελευθερωτικού Αγώνα ΕΟΚΑ 1955 - 1959 και στους Συνδέσμους Αγωνιστών ΕΟΚΑ 1955 - 1959 για τη συμβολή τους στη διατήρηση και διάδοση της ιστορικής μνήμης του Εθνικοαπελευθερωτικού Αγώνα της ΕΟΚΑ 1955-1959.\nΟ Υπουργός Εθνικής Άμυνας, στο χαιρετισμό που απηύθυνε, είπε μεταξύ άλλων τα εξής:\n«Με εθνική υπερηφάνεια συγκεντρωθήκαμε σήμερα για να απονείμουμε τη Διαμνημόνευση του Αστέρα Αξίας και Τιμής στο Συμβούλιο Ιστορικής Μνήμης Αγώνα ΕΟΚΑ 1955-1959, στο Ίδρυμα Απελευθερωτικού Αγώνα ΕΟΚΑ 1955 -1959, καθώς και στους Συνδέσμους Αγωνιστών ΕΟΚΑ 1955 - 1959.\nΗ διαμνημόνευση του Αστέρα Αξίας και Τιμής που σας δίνεται, απονέμεται σε ιδιώτες για εξαιρετικές πράξεις και υπηρεσίες που αποβαίνουν επ’ ωφελεία των Ενόπλων Δυνάμεων και του ελληνικού Έθνους.\nΚαι εσείς με την πολύχρονη παρουσία σας, τις διαρκείς προσπάθειες σας και τον αέναο αγώνα σας, συμβάλλετε στη διάδοση και τη διατήρηση της μνήμης του Εθνικοαπελευθερωτικού Αγώνα της ΕΟΚΑ 1955-1959 και μέσω αυτού στην καλλιέργεια των αξιών και παραδόσεων του έθνους.\nΣήμερα τιμούμε και μνημονεύουμε, επίσης, τους αθάνατους ήρωες του απελευθερωτικού αγώνα της ΕΟΚΑ 1955-59.\nΕνός αγώνα που σαν το προαιώνιο πρόσταγμα της ιστορίας μας καταξιώθηκε ως το ηρωικό ξέσπασμα ενός λαού, που δεν μπορούσε πια να βαστάξει το ζυγό της σκλαβιάς και της ταπείνωσης.\nΉταν αγώνας αυτοδιάθεσης και ελευθερίας, στο κάλεσμα του οποίου ανταποκρίθηκε σύσσωμος ο κυπριακός ελληνισμός, δίνοντας μαθήματα ηρωισμού και αληθινού πατριωτισμού στους ξένους κατακτητές.\nΕνός αγώνα άνισου, με αίμα που χύθηκε πολύ, με βασανιστήρια απάνθρωπα. Το πείσμα όμως του λαού μας για ελευθερία και η θυσία των αγωνιστών του 1955-1959, είχε ως τελικό αποτέλεσμα τον τερματισμό της επαίσχυντης και απαρχαιωμένης αποικιοκρατικής κατοχής του νησιού και την ανακήρυξη της ανεξαρτησίας της Κύπρου.\nΜνημονεύουμε τον Γρηγόρη Αυξεντίου, που με τον θάνατό του έδωσε συνέχεια στις μεγάλες στιγμές της ελληνικής ιστορίας, πρόσφατα δε απονείμαμε στον «αετό του Μαχαιρά», ως ελάχιστο φόρο τιμής, το βαθμό του Αντιστρατήγου, τον Κυριάκο Μάτση, που με τη ζωή και τη θυσία του επιβεβαίωσε, ότι «ου περί χρημάτων τον αγώνα ποιούμεθα, αλλά περί αρετής».\nΤους ελεύθερους πολιορκημένους του αχυρώνα, του Λιοπετρίου, που νίκησαν τον φόβο του θανάτου αρνούμενοι να παραδοθούν.\nΜνημονεύουμε τους εννιά απαγχονισθέντες, με τελευταίο το μαθητή και ποιητή Ευαγόρα Παλληκαρίδη, που μέσα από τα παγερά, ανήλια κελιά των κεντρικών φυλακών δε δείλιασαν μπροστά στην αγχόνη και θυσιάστηκαν για την ελευθερία. Αλλά και τόσους άλλους.\nΗ κληρονομιά που μας αφήνουν είναι μεγάλη. Το εθνικό και ανθρώπινο μήνυμα της ΕΟΚΑ, είναι η ελευθερία, η δικαιοσύνη και η συλλογικότητα, που είναι οι φάροι που πρέπει να μας καθοδηγούν και στη σημερινή εποχή.\nΜας υποδεικνύουν το δρόμο που πρέπει και σήμερα να ακολουθήσουμε. Το δρόμο του καθήκοντος, της συστράτευσης για την επίτευξη των κοινών στόχων. Μπορούν να γίνουν η πυξίδα μας για το μέλλον. Διότι πρέπει να έχουμε πάντα στο μυαλό μας πως λαός χωρίς μνήμη, είναι λαός χωρίς μέλλον.\nΚαι αυτό εμείς στο Υπουργείο Εθνικής Άμυνας, οι ελληνικές Ένοπλες Δυνάμεις, το έχουμε θέσει ως ένα σημαντικό στόχο. Να αναδείξουμε μορφές και πρωταγωνιστές, να τιμήσουμε τους εν ζωή ήρωες μας αλλά και αυτούς που έφυγαν, προβάλλοντας το έργο τους, μέσω του οποίου προβάλλονται και οι αρετές, αλλά και οι δυνάμεις του Γένους.\nΣκοπός μας είναι να αποκαταστήσουμε τις αδικίες της ιστορίας και αυτό αφορά και τον αγώνα των Ελλήνων κατά τη διάρκεια της εισβολής και της κατοχής στην Κύπρο. Θα αποδοθούν όλες οι πρέπουσες τιμές, έστω και μετά από τόσα χρόνια. Γιατί το οφείλουμε στους ήρωες.\nΚάτι που έχει ιδιαίτερη σημασία για τον κυπριακό ελληνισμό που συνεχίζει ακόμα να αγωνίζεται για την απελευθέρωση κατεχομένων εδαφών και για την αποκατάσταση στοιχειωδών ανθρωπίνων δικαιωμάτων, που καταπατεί βάναυσα εδώ και χρόνια ο τουρκικός Αττίλας.\nΚαι η μάνα Ελλάδα θα στέκεται σταθερός συμπαραστάτης, πάντα στο πλευρό της Κύπρου, ειδικά σήμερα που βρίσκονται σε εξέλιξη συνομιλίες για την επίλυση του Κυπριακού.\nΣταθερός κοινός μας στόχος παραμένει ο τερματισμός της τουρκικής κατοχής και η επανένωση του νησιού, στο πλαίσιο μιας αμοιβαίας αποδεκτής, δίκαιης, συνολικής και μόνιμης λύσης του κυπριακού προβλήματος.\nΛύση, όμως, δεν μπορεί να υπάρχει έστω και με την παρουσία ενός από τα στρατεύματα κατοχής στην Κύπρο.\nΔεν μπορεί να υπάρχει λύση με τις περίφημες εγγυήσεις.\nΣήμερα που τιμούμε τους τρεις ιστορικούς συλλόγους, αναγνωρίζουμε το έργο τους και την ιστορική τους διαδρομή, αλλά ταυτόχρονα επαναπροσδιορίζουμε το χρέος μας, κυρίως στους νέους.\nΔεν έχουμε το δικαίωμα να στερήσουμε από τις επόμενες γενιές τη γνώση από εθνικούς άθλους, τους ηρωικούς αγωνιστές και τα μεγάλα συμβάντα του ιστορικού μας παρελθόντος, την αίσθηση ότι το ίδιο παρελθόν όπως και η ίδια μοίρα μας ενώνει και εν τέλει τη δυνατότητα να αισθάνονται περήφανοι για κατορθώματα και πρόσωπα της Ιστορίας του Έθνους μας.\nΕίστε εδώ, οι ζωντανοί ήρωες και τα παραδείγματα για εμάς, για τα παιδιά μας, για τις γενιές που έρχονται.\nστις 1:01 π.μ. Δεν υπάρχουν σχόλια:\nΗ ανατίναξη δύο αεροπλάνων της RAF, από έναν 16χρονο Κύπριο, που εξόργισε τους Άγγλους.\nΣτον φάκελο «Απώλειες» της αγγλικής αεροπορίας, αναφέρονται δυο μαχητικά αεροπλάνα τα οποία χτυπήθηκαν στις 27 Νοεμβρίου 1957. Τα πρωτοσέλιδα της επόμενης μέρας, έκαναν λόγο για τη βομβιστική ενέργεια της ΕΟΚΑ και την πυρκαγιά στο αεροδρόμιο Ακρωτηρίου.\nΟ τολμηρός 16χρονος\nΤο βράδυ της 25ης Νοεμβρίου 1957, ένας εργαζόμενος στις βρετανικές βάσεις τοποθέτησε δύο βόμβες με σκοπό τη δολιοφθορά στα μαχητικά αεροπλάνα. Ήταν ο 16χρονος Ανδρέας Βασιλείου. «Οι Άγγλοι τεχνικοί είχαν τελειώσει την εργασία τους και έφυγαν από το υπόστεγο του αεροδρομίου περίπου στις 13:00 κι εκεί έμεινε μόνο ένας φρουρός ο οποίος θα σχόλαγε κατά τις 16:00, όπως κι εμείς. Μετά το μεσημεριανό γεύμα, ένας Αρμένιος κι ένας Τούρκος συνάδελφος βγήκαν από το υπόστεγο στις 13:45 και ένας τρίτος Έλληνας, έτυχε να αποκοιμηθεί. Εκείνη τη στιγμή κι ενώ ο Άγγλος φρουρός εξέταζε ένα από τα αεροπλάνα κινήθηκα πολύ ήσυχα και τοποθέτησα τις βόμβες χωρίς να με δει κανείς. Οι ώρες πέρασαν, σχόλασα κανονικά και την επόμενη μέρα πήγα στη δουλειά μου για να μην κινήσω υποψίες. Ωστόσο, μόλις έφτασα συνειδητοποίησα ότι τίποτα δεν είχε συμβεί! Βρέθηκα σε πολύ δύσκολη θέση, ο φρουρός θα ανακάλυπτε τις βόμβες και αν έφευγα θα με υποπτεύονταν! Από την άλλη, οι βόμβες θα μπορούσαν να εκραγούν ανά πάσα στιγμή και να σκοτώσουν και εμένα και όλους όσοι δούλευαν εκείνη τη μέρα. Παρ’ όλα αυτά, συνέχισα κανονικά τη δουλειά μου μέχρι τις 16:00». Δεκαπέντε λεπτά αργότερα κι αφού όλοι είχαν σχολάσει, οι βόμβες εξερράγησαν. Αυτή η ενέργεια ήταν μία από τις πιο πετυχημένες της εξέγερσης και μια από τις πιο καταστροφικές για τους Άγγλους τόσο ψυχολογικά όσο και οικονομικά. Οι καταστροφές τους στοίχισαν 4,5 εκατομμύρια λίρες. Στο ημερολόγιο της RAF Ακρωτηρίου, πολλοί Βρετανοί στρατιώτες αναφέρουν πώς τα χρόνια που πέρασαν στην Κύπρο και στο Ακρωτήρι θα ήταν ακόμη πιο ωραία αν δεν υπήρχαν οι «τρομοκράτες» της ΕΟΚΑ. Πάλι καλά που δεν απαίτησαν από τους Κύπριους να ζητήσουν και συγγνώμη που αγωνίσθηκαν για την ελευθερία τους....\nΔιαβάστε όλο το άρθρο: http://www.mixanitouxronou.com.cy/stiles/sinevi-simera/i-anatinaxi-dio-aeroplanon-tis-raf-apo-enan-16chrono-kiprio-pou-exorgise-tous-anglous-o-nearos-riskare-na-anatinachthi-ke-o-idios-prokalese-terastia-ikonomiki-ke-psichologiki-zimia/\nστις 1:00 π.μ. Δεν υπάρχουν σχόλια:\n«Έτσι έζησα τη σύλληψη του Ευαγόρα Παλληκαρίδη»\nΕπί τόπου αφήγηση, από τον συναγωνιστή του ήρωα Βαγγέλη Χριστοφή\nΜε πολλή συγκίνηση, ο Βαγγέλης Χριστοφή αφηγείται τι ακριβώς έγινε τη νύχτα της σύλληψης του ήρωα ποιητή Ευαγόρα Παλληκαρίδη, στη μοιραία στροφή του δασικού δρόμου Λυσού-Σταυρού της Ψώκας. Όπως είναι σήμερα ο χώρος, βέβαια.\nΕΙΧΑ την τύχη, ως δημοσιογράφος-ιστορικός ερευνητής και συγγραφέας, αλλά και ως Έλληνας αυτού του τόπου, να βρεθώ, μαζί με το σύντροφο του μεγάλου μας ήρωα Ευαγόρα Παλληκαρίδη, Βαγγέλη Χριστοφή, στις 18 Δεκεμβρίου 2012, στον τόπο σύλληψης του αξέχαστου ήρωα, 56 ακριβώς χρόνια μετά από την κρύα εκείνη νύχτα του χειμώνα του 1956. Με τις καιρικές συνθήκες, κατά τύχη, ίδιες, όπως εκείνη τη μοιραία νύχτα, με βροχή, δυνατό άνεμο και πολύ χαμηλή θερμοκρασία.\nΜΕ πολλή συγκίνηση και υπό βροχή, ο Βαγγέλης με την τιμημένη στολή και το μπερέ της ΕΟΚΑ, έφερε μπροστά στη κάμερά μου το συγκλονιστικό χρονικό των γεγονότων. Κι ενώ τον άκουα και κινηματογραφούσα με πολλή δυσκολία, εξαιτίας της δικής μου συγκίνησης, με περισσότερη δυσκολία μπορούσα και συγκρατούσα την ομπρέλα στα χέρια μου…\n«Η ΝΥΧΤΑ εκείνη ήταν πανσέληνος, γι’ αυτό και η πορεία μας από τη Λυσό προς το λημέρι του «Καρκαβά» (βαθιά στο δάσος του Άγιου Μερκούρη, προς τον Σταυρό της Ψώκας), γινόταν με μεγάλες προφυλάξεις. Επρόκειτο για μια πολύ δύσκολη πορεία τριών ωρών υπό κανονικές συνθήκες. Ήμουν εγώ, ο Ευαγόρας Παλληκαρίδης και ο Γεώργιος Χρίστου Πόπης, ένας καλός αγωνιστής από τη Λυσό. Είχαμε κατεβεί στο χωριό το πρωινό της ημέρας εκείνης για να πάρουμε προμήθειες στο λημέρι, αφού οι Άγγλοι είχαν κάνει μεγάλες έρευνες στην περιοχή από τις 12 του μηνός και είχαμε αποκλειστεί στο λημέρι και στερούμαστε τροφίμων και ειδών ιματισμού.\n»ΞΕΚΙΝΗΣΑΜΕ από τη Λυσό μόλις έπεσε το σκοτάδι, με δυο γαϊδούρια φορτωμένα με τρόφιμα, κλινοσκεπάσματα και δυο σόμπες. Για να μην υποψιαστούν οτιδήποτε οι κάτοικοι, τα ζώα είχαν οδηγήσει λίγο νωρίτερα έξω από το χωριό, η μητέρα του Γεώργιου Ράφτη, Κυριακού,ο αδελφός του Σάββας και ο Γεώργιος Μιχαήλ Βάγγατζης. Απ’ εκεί, τ’ αναλάβαμε εμείς.\n»ΠΗΡΑΜΕ ένα γνωστό μας μονοπάτι και, μετά από πορεία μιας τουλάχιστον ώρας, έπρεπε ν’ ακολουθήσουμε, για περίπου 20 λεπτά, τον τότε χωμάτινο κύριο δρόμο Λυσού – Σταυρού Ψώκας και μετά να επανέλθουμε πίσω στο μονοπάτι. Αυτό ήταν αναγκαίο να γίνει, αφού δεν υπήρχε άλλος τρόπος στην πολύ δύσκολη πορεία μας.\n»ΠΡΙΝ μπούμε στο δρόμο, συνεννοηθήκαμε να περπατούμε με ταχύ βήμα, να μην μιλούμε και ν’ ακολουθούμε την αριστερή πλευρά, ώστε η σκιά μας από το φεγγάρι να πέφτει προς το βουνό και όχι προς το δρόμο. Τα ζώα ήταν δεμένα μεταξύ τους και τα τραβούσα εγώ με σχοινί, πηγαίνοντας μπροστά. Ο δρόμος ήταν στενός, με πολύ απότομες στροφές, αφού ήταν δασικός, στην απόμακρη εκείνη περιοχή.\n»ΕΝΩ προχωρούσαμε κανονικά, σε μια απότομή στροφή, ξαφνικά βρέθηκα μπροστά σ’ ένα σταθμευμένο στρατιωτικό τζιπ, με αναμμένα τα μικρά του φώτα. Ήταν τόσο ξαφνικό για μένα, που έπεσα στην κυριολεξία πάνω στα «μούτρα» του αυτοκινήτου! Το μόνο που πρόλαβα να πω την ώρα εκείνη, ήταν «Παναγία μου, Εγγλέζοι!..» Κι αυτό, για να με ακούσουν Παλληκαρίδης και Πόπης.\n»ΑΝΤΙ να τρέξω προς την έξω πλευρά του δρόμου για να διαφύγω, έκαμα απότομα στροφή προς τα πίσω και, με πολύ προσπάθεια, ανέβηκα την όχθη του δρόμου και άρχισα ν’ ανεβαίνω βιαστικά την ανηφόρα. Η όχθη ήταν αρκετά ψηλή και απορώ, κάθε φορά που το θυμούμαι, πώς μπόρεσα να την ξεπεράσω και να βρεθώ στο βουνό. «Μόνο ο Θεός», λέω πάντα, «μόνο ο Θεός!..\n»ΟΙ Άγγλοι στο μεταξύ, είχαν ανάψει τα φώτα του τζιπ και άρχισαν να πυροβολούν, από την ώρα ακριβώς, που εγώ είχα κάμει τη στροφή προς τα πίσω. Έτρεχα. έτρεχα, οπότε είχα αντιληφθεί ότι είχα κτυπηθεί από σφαίρα στο πόδι. Ευτυχώς, δεν ήταν τίποτε το σαβαρό.\n»ΤΟ τι γινόταν πίσω μου δεν το ήξερα, ‘όπως, την ώρα εκείνη, η προσπάθεια, παρά τον τραυματισμό μου, ήταν ν’ απομακρυνθώ όσο το δυνατό περισσότερο. Σε συνθήκες αστροφεγγιάς, αλλά με τον αέρα τόσο δυνατό, που, κυριολεκτικά, γονάτιζε τους πεύκους!\n»ΚΑΠΟΙΑ στιγμή είχα φτάσει κάπου ψηλά, ενώ οι πυροβολισμοί εναντίον μου συνεχίζονταν. Σταμάτησα τότε για λίγο, αφού είχα κουραστεί, οπότε κοίταξα προς τα κάτω. Άκουσα φασαρία, φωνές, βρισιές, κτυπήματα, αλλά και είδα, ότι εκτός από το τζιπ, πίσω του ήσαν σταθμευμένα ακόμα δυο φορτηγά του στρατού.\n»ΣΚΕΦΤΟΜΟΥΝ προς τα πού θα πήγαινα. Είτε προς το λημέρι, είτε προς τη Λυσό. Προέκρινα το δεύτερο. Πήγα στο σπίτι της οικογένειας Ράφτη, όμως δεν βρήκα εκεί τον ομαδάρχη μας Γεώργιο Ράφτη. Πληροφορήθηκα ότι ήταν στην Περιστερώνα, όπου με πήρε, στη συνέχεια, και συναντήθηκα μαζί του ο Βάγγατζης. Ο Παλληκαρίδης συνελήφθη και, στις 14 Μαρτίου 1957, μαρτύρησε στην αγχόνη, αφήνοντάς μας την ανθρωπιά, την αγωνιστικότητα και την ποιητική του μαεστρία..\n»ΠΑΝΤΟΤΕ ήθελα να βρεθώ τέτοια μέρα στον τόπο αυτό και με πολλή συγκίνηση τον πατώ στα 74 μου χρόνια!..(Κλαίει)\n»Ο ΕΥΑΓΟΡΑΣ βρήκε τη λευτεριά που αναζητούσε. Εμείς, όμως; Εμείς ακόμα παλεύουμε, ταλαιπωρούμαστε. Απέχουμε πολύ. Ξεμακρύσαμε, κι όσο περνά ο χρόνος, ξεμακρύζουμε…\n»ΚΑΛΥΤΕΡΑ είναι γι’ αυτούς που φύγαν και μείναν αγνοί, με το όραμα της Ένωσης. Αν, με βάση τη θρησκεία μας, οι νεκροί μας βλέπουν και παρακολουθούν, ίσως εμάς τους συντρόφους τους, που ζήσαμε μαζί τους, να μας δίνουν το ευεργέτημα, ότι μαζί τους πολεμήσαμε και υποφέραμε τα πάνδεινα μαχόμενοι κατά του Άγγλου κατακτητή. Φαίνεται, όμως, ότι πάντοτε, μετά από έναν εθνικό αγώνα κυριαρχούν οι άκαπνοι, που τρώνε και θησαυρίζουν πάνω στα κόκκαλα των αγωνιστών!..\n»ΑΠΟ το χώρο που βρεθήκαμε απέναντι στους Άγγλους, μπόρεσε να διαφύγει και ο Πόπης. Από μονοπάτι, που ήταν ακριβώς πίσω από την απότομη εκείνη στροφή και οδηγούσε στη Λυσό. Το ότι εγώ, την κρίσιμη στιγμή, στράφηκα προς τα πίσω και δεν πήγα δεξιά προς τα έξω του δρόμου, αποδείχτηκε σωτήριο, γιατί κάτω ακριβώς από το δρόμο υπήρχε ενέδρα ομάδας Άγγλων στρατιωτών και θα έπεφτα πάνω της. Αυτό, οδηγεί στη βάσιμη υποψία, ότι είμαστε προδομένοι και οι Άγγλοι μας περίμεναν. Ήθελαν, με τ’ αυτοκίνητα σταθμευμένα στο δρόμο να μας αιφνιδιάσουν και, στην προσπάθειά μας να διαφύγουμε προς τα έξω, αφού η άλλη πλευρά ήταν βουνό, θα πέφταμε στην ενέδρα τους. Κι αυτό, δεν μπορεί να ήταν τυχαίο.\n»Έπειτα: Κατά την πορεία μας δεν κρατούσαμε όπλα, αφού υπήρχε ο νόμος του Χάρντιγκ, που προνοούσε ότι και η απλή κατοχή όπλου ή άλλου άλλου πολεμικού, οδηγούσε στην αγχόνη. Αλλά και όπλα να κρατούσαμε, υπό τις συνθήκες εκείνης της νύχτας, δεν μπορούσαμε να δώσουμε μάχη και να διαφύγουμε, όπως ήταν οι διαταγές του Αρχηγού Διγενή να κτυπούμε και να φεύγουμε.\n»ΤΑ όπλα μας ήταν πάνω στα ζώα και το οπλοπολυβόλο «Μπρεν», για το οποίο καταδικάστηκε σε θάνατο ο Παλληκαρίδης, ήταν γρασαρισμένο και την μοιραία στιγμή, το κρατούσε στο σβέρκο του με τα δυο του χέρια. Το είχαμε πάρει από κάποια «δόμη», όπου ήταν κρυμμένο έξω από τη Λυσό, με σκοπό να το χρησιμοποιήσουμε σε μια μεγάλη επιχείρηση που προγραμματίζαμε.\n»ΤΟ «Μπρεν» το χρησιμοποιούσε ο «Σκρέκας» της ΕΟΚΑ, ο λαμπρός αγωνιστής Αργυρός Κυριάκου, από το Γέρι (μακαρίτης σήμερα), ο οποίος, για ένα διάστημα ήταν στο αντάρτικο της Πάφου, μαζί και με τον Παλληκαρίδη. Στο κοντάκι, μάλιστα, του όπλου, ο Αργυρός είχε χαράξει το ψευδώνυμό του: «Σκρέκας».\nΑναδημοσίευση από: https://nikospa.wordpress.com/\nστις 5:30 π.μ. Δεν υπάρχουν σχόλια:\nΓιατί οι Άγγλοι απαγχόνιζαν τους αγωνιστές της Ε.Ο.Κ.Α.;\nH διαδικασία εκτέλεσης:\nΟ καταδικασμένος οδηγείτο πάνω σε πόρτα καταπακτής. Πάνω από αυτόν υπήρχε οριζόντια δοκός, από την οποία είχε περαστεί σκοινί που κατέληγε σε αγχόνη. Στη συνέχεια, ο δήμιος περνούσε σφιχτά την αγχόνη γύρω από τον λαιμό του καταδικασμένου αγωνιστή. Με τη διαταγή της εκτέλεσης, η καταπακτή στην οποία στεκόταν ο μελλοθάνατος άνοιγε μετακινείτο μακριά, με αποτέλεσμα αυτός να πέσει στον κενό. Ο θάνατος ερχόταν συνήθως από το σπάσιμο του αυχένα του καταδικασμένου, εξαιτίας της δύναμης που ασκούσε το σώμα του που έπεφτε, και της απότομης αντίστασης του σκοινιού που ήταν δεμένο γύρω από τον λαιμό. Αν δεν συνέβαινε αυτό, το βάρος του κρεμάμενου σώματος πίεζε την αγχόνη να σφίξει, ώστε ο καταδικασμένος πέθαινε από σπάσιμο του αυχένα.\nΑπό πολλούς πολιτισμούς ο απαγχονισμός θεωρείτο εξευτελιστικός τρόπος θανάτου, έτσι μέσω αυτού του είδους εκτέλεσης, προσπαθούσαν να μειώσουν τον αγωνιστή. Οι Άγγλοι καταδίκαζαν ως συνήθως προδότες, εχθρούς του κράτους, δολοφόνους ή ληστές. Οι αγωνιστές θεωρούνταν από την «πολιτισμένη» Αγγλία τρομοκράτες.\nστις 5:28 π.μ. Δεν υπάρχουν σχόλια:\nΆντε Γρηγόρη, μάζεψε τους λεβέντες σου, ν’ ακούσετε λόγια του αέρα!\nΕκείνη η νύκτα της Πρωταπριλιάς του 1955 ήταν διαφορετική. Τι και αν ήταν στην καρδιά της Άνοιξης; Ο ουρανός είχε μαυρίσει. Έκλαιγαν τα βουνά. Έκλαιγαν οι κάμποι. Έκλαιγαν τα πουλιά. Η φύση αισθανόταν δέος μπροστά στο γιγάντωμα των ψυχών. Μια χούφτα παλικάρια, τα πλείστα αμούστακα, νιώθοντας τα στήθη τους να φουσκώνουν από φιλοπατρία, με όραμα μια ουρανογάλανη πατρίδα, ξεχύθηκαν στις οδούς της δόξας. Εκείνη τη νύκτα, μια ολόκληρη γενιά έστρεψε τις καρδιές προς την αρετή των αρετών, την αγάπη για την πατρίδα. Ακολούθησαν ένα δρόμο δύσκολο, τραχύ, γεμάτο αγκάθια. Ανηφορικό αλλά μεθυστικό, αφού οδηγούσε στο χρυσοποίκιλτο παλάτι της Ελευθερίας.\nΕκείνη τη νύκτα, τα κορμιά των Κυπρίων συγκλονίστηκαν. Από τις εκρήξεις που σηματοδότησαν την έναρξη του υπέρτατου αγώνα που κάθε άνθρωπος μπορεί να επιδιώξει. Από τις δονήσεις που προκάλεσε το ωστικό κύμα της συσσωρεμένης ανδρείας αυτών των παλικαριών, τα οποία με αυταπάρνηση αποφάσισαν να κοιτάξουν το Χάρο στα μάτια. Του φώναζαν «δεν σε φοβάμαι», του έσκαγαν ένα χαμόγελο και πετούσαν προς την αθανασία.\nΤα τελευταία λόγια των εννιά απαγχονισθέντων ηρώων συγκλονίζουν. Λες και ακούς να μιλά ο Λεωνίδας των 300, ο Θεμιστοκλής στη Σαλαμίνα ή ο Αθανάσιος Διάκος. Άλλωστε, οι ήρωες που θυσιάζουν τη ζωή τους για την πατρίδα, όλοι ίδιοι είναι. Μ. Καραολής: «Εμένα δεν πρέπει να με λυπάστε, εφ’ όσον εγώ δεν βλέπω λόγο να κλαίω για τον εαυτό μου». Α. Δημητρίου: «Δεν με φοβίζει ο θάνατος, γιατί η ζωή είναι περιττή μέσα στη σκλαβιά». Ι. Πατάτσος: «Ευρίσκομαι μεταξύ των αγγέλων. Τώρα απολαμβάνω τους κόπους μου». Χαρ. Μιχαήλ: «Επειδή γνωρίζω για ποιο σκοπό θα εκτελεστώ, αισθάνομαι τον εαυτό μου ισχυρό και γαλήνιο». Μ. Κουτσόφτας: «Οι μόνες λέξεις που μπορούν να ακούσουν απ’ τα χείλη μας οι δυνάστες είναι αυτές: Ελευθερία ή θάνατος». Στ. Μαυρομμάτης: «Θέλω να ξέρετε πως ο γιός και αδελφός σας, πέθανε με το χαμόγελο στα χείλη, γιατί κράτησε μέχρι τέλους τον ιερό όρκο που έδωσε να θυσιαστεί χάριν της ελευθερίας της Κύπρου». Α. Παναγίδης: «Στα 22 μου χρόνια πεθαίνω για χάρη μιας μεγάλης ιδέας». Α. Ζάκος: «Η ώρα του θανάτου μου πλησιάζει, μα στη ψυχή μας φωλιάζει η ηρεμία».\nΆντε Γρηγόρη, φώναξε τους ήρωες, φώναξε όλα τα παιδαρέλια, τον Γιάλλουρο, τον Πετράκη Κυπριανού… Συγκεντρωθείτε στα μαρμαρένια αλώνια της αθανασίας όπου βρίσκεστε. Φορέστε τα καλά σας κοστούμια κι ελάτε στη μάνα μας που σας καρτερά. Συνεχίζει να είναι μαυροφορεμένη και καταπονημένη. Ελάτε έτσι όπως κάνετε κάθε Πρωταπριλιά. Θα είναι και η αποψινή νύκτα διαφορετική. Θα κλαίνε και σήμερα τα βουνά, οι κάμποι, τα πουλιά. Κλαίνε, όμως, για άλλο λόγο. Επειδή σήμερα ξεπληρώνουμε τη θυσία σας με βροχή σκανδάλων. Με απύθμενη απληστία. Με απέραντη μικροψυχία. Με ξεστράτισμα ηθών και θεσμών. Πώς να μην κλαίνε το ηρωικό Τρόοδος και το παλικαρόβουνο Πενταδάκτυλος; Πώς να μην κλαίνε οι αετοί; Εσείς ήσασταν ασυμβίβαστοι με τη σκλαβιά, εμείς συμβιβαστήκαμε με τη σκλαβιά της μισής πατρίδας. Εσείς ήσασταν ανυπότακτοι, εμείς υποταχτήκαμε οικονομικά σε ξένους. Εσείς δεν αντέχατε με λιγότερη ελευθερία, λιγότερη αξιοπρέπεια, λιγότερο καθαρό αέρα. Εμείς ανεχόμαστε απαθώς την στρατιωτική κατοχή της μισής και την οικονομική κατοχή της άλλης μισής πατρίδας. Ο Μάτσης φώναξε «ου περί των χρημάτων τον αγώνα ποιούμεθα». Εμείς αναλωνόμαστε στο κυνήγι ύποπτων επιταγών μιας κάποιας Focus. Ο Νίκος Κρανιδιώτης έγραφε το 1957 για το θάνατο του μαθητή Γιάλλουρου: «Αγάπησε τη γαλανόλευκη. Αγάπησε τη σκιά της. Αγάπησε τις γαλανές σκέψεις της». Εμείς σήμερα, δια επισήμων χειλέων ανακαλύπτουμε ότι η μόνη μας σύνδεση με την Ελλάδα είναι κάποιοι… πολιτιστικοί δεσμοί.\nΆντε λοιπόν Γρηγόρη, μάζεψε τους γίγαντες του ολοκαυτώματος του Αχυρώνα κι ελάτε. Να ακούσετε όλους αυτούς που θα σας εκθειάσουν, θα σας τιμήσουν με λόγια που θα τα πάρει ο αέρας. Είναι αυτοί κι άλλοι τόσοι που σας πρόδωσαν. Κι εμάς, τους απλούς ανθρώπους, που μεγαλώσαμε με το μεγαλείο της ψυχής σας. Θα βάλουν στεφάνια στους τάφους σας, εκεί στις φυλακές. Εξήντα χρόνια, σας κρατάνε ακόμη «φυλακισμένους». Φοβούνται να σας πάρουν αλλού που θα σας βρίσκει εύκολα ο κόσμος. Μπας και τους ξυπνήσετε… Προτιμούν να μας αποκοιμίζουν με υπνωτικά. Για να μην βλέπουμε όνειρα… Τα φοβούνται τα όνειρα… Μας υπνωτίζουν με δήθεν επιτυχίες. Ξέρετε ποιες είναι οι «επιτυχίες» της εποχής μας; Ότι αποτρέψαμε να έρθει ο υπουργός του δολοφόνου σας για να μην μολύνει τη σημερινή επέτειο. Ότι φεύγει το πειρατικό και θα ξαναρχίσουν οι συνομιλίες, αλλά την ίδια ώρα φεύγει και το γεωτρύπανο… Και άλλο ένα κομμάτι αξιοπρέπειας…\nΆντε Γρηγόρη, πάρε τους λεβέντες σου και περάστε από τη μαυροφορεμένη μάνα μας να την ασπαστείτε. Μόνο από εσάς παίρνει δύναμη και αντέχει να ζει. Περιμένει την ώρα που θα βρεθεί ένας άλλος Μάτσης, ένας άλλος Παλληκαρίδης, να την πάρουν από το χέρι και να την οδηγήσουν στο μονοπάτι που θα συναντήσει κι αυτή την Λεφτεριά. Εσείς πήρατε μιαν ανηφοριά και βρήκατε την αξιοπρέπεια. Εμείς ακολουθήσαμε με κλειστά μάτια, ένα σωρό νάνους πολιτικούς στην κατηφοριά και συναντήσαμε την καταστροφή.\nΜια απλή συγγνώμη δεν αρκεί. Πηγαίνετε στο πάνθεον, όπου σας τοποθέτησε η ιστορία και άστε εμάς να αναζητούμε ψήγματα ελπίδας στους στίχους του Μόντη για τον Αυξεντίου: Να πάρουμε μια σταγόνα απ᾽ το αίμα σου/ να καθαρίσουμε το δικό μας,/ να πάρουμε μια σταγόνα απ᾽ το αίμα σου/ να μπολιάσουμε το δικό μας…\nΑναδημοσίευση από philenews\n- See more at: http://www.philenews.com/el-gr/arthra-apo-f-g-kallinikou/99/249733/ante-grigori-mazepse-tous-leventes-sou-n-akousete-logia-tou-aera#sthash.i9rCrPbJ.dpuf\n28/11/1955 η Κύπρος κηρύσσεται σε κατάσταση έκτακτης ανάγκης, και η ΕΟΚΑ απαντά με βόμβες\nΟ Χάρντιγκ, για ν’ αντιμετωπίσει τη δράση της ΕΟΚΑ, κήρυξε την Κύπρο σε κατάσταση έκτακτης ανάγκης στις 7 μ.μ. της 26ης Νοεμβρίου 1955 και σε έκτακτη έκδοση της Επίσημης Εφημερίδας της Κυβέρνησης δημοσίευσε τους κανονισμούς, που είχε ετοιμάσει. Αναφέρομε πιο κάτω απόσπασμα από την κυβερνητική ανακοίνωση:\n«Μερικοί των κανονισμών θα εφαρμόζωνται υπό του Κυβερνήτου, όταν αι περιστάσεις απαιτούν τούτο. Μεταξύ των εχόντων άμεσον εφαρμογήν είναι οι ακόλουθοι:\nΤου λοιπού καθίσταται παράνομος πράξις, υποκείμενη εις την ποινήν του θανάτου, το να εκπυρσοκροτή τις οιονδήποτε πυροβόλον όπλον καθ’ οιουδήποτε προσώπου, ή το να ρίπτη ή τοποθετή βόμβαν, ή το να μεταφέρη οιονδήποτε πυροβόλον όπλον, πυρομαχικόν ή άλλην εκρηκτικήν ύλην άνευ νομίμου εξουσιοδοτήσεως, το βάρος της αποδείξεως της οποίας θα πίπτη επί του ατόμου.\nΗ κατοχή βομβών άνευ νομίμου εξουσιοδοτήσεως και διάφοροι πράξεις δολιοφθοράς, αι οποίαι επηρεάζουν τας συγκοινωνίας, τας ηλεκτρικάς γραμμάς, τας υδατοπρομηθείας και ούτω καθεξής, καθίστανται παράνομοι πράξεις, υποκείμενοι εις φυλάκισιν διό βίου.\nΚαθίσταται παράνομος πράξις το να κηρύττη τις ή το να παρακινά άλλους να μετεχουν οιασδήποτε απεργίας, η οποία δεν σχετίζεται με εργατικήν διαφοράν.\nΔια προκηρύξεως ο Κυβερνήτης έχει επίσης απαγορεύσει γενικώς την συγκρότησιν οιασδήποτε συγκεντρώσεως εν τη Αποικία, εξαιρέσει θεατρικών ή κινηματογραφικών παραστάσεων, από αύριον 27ην Νοεμβρίου. Η προκήρυξις αύτη δεν εφαρμόζεται εις την περίπτωσιν λειτουργιών και τελειώνεις ναούς και τζαμία. Οι Διοικηταί δύνανται, κατά την κρίσιν των, να εξακολουθούν να εκδίδουν αδείας δι’ αθλητικός συναντήσεις».\nΗ κυβερνητική ανακοίνωση ανέφερε και λεπτομέρειες των ειδικών αυτών κανονισμών.\nΜερικά αποσπάσματα είναι τα ακόλουθα:\nα) «Πας αξιωματικός της Αστυνομίας ή οιονδήποτε μέλος των ενόπλων δυνάμεων δύναται να συλλαμβάνη άνευ εντάλματος οιονδήποτε πρόσωπον, το οποίον θα είχεν εύλογον λόγον να υποψιάζεται, ότι ενήργησεν ή ενεργεί ή πρόκειται να ενεργήση κατά τρόπον επιβλαβή εις την δημοσίαν ασφάλειαν ή την δημοσίαν τάξιν ή διέπραξεν ή διαπράττει ή πρόκειται να διάπραξη αδίκημα κατά παράβασιν των Κανονισμών Αμύνης».\nβ) «Ο Διοικητής της οικείας επαρχίας δύναται δια διατάγματος ν’ απαγορεύη την συγκέντρωσιν ή παρέλασιν πέραν των πέντε προσώπων.\nγ) «Ο Κυβερνήτης θα δύναται δια διατάγματος να παρεμποδίζη ή περιορίζη την δημοσίευσιν εις την Νήσον ύλης, η οποία θα ήτο επιβλαβής εις την δημοσίαν ασφάλειαν και τάξιν».\nδ) «Ο Κυβερνήτης θα δύναται να επιβάλλη κατ’ οίκον περιορισμόν εις οιανδήποτε περιοχήν της Νήσου και να απαγορεύη την είσοδον εις την Νήσον ή την εκ ταύτης έξοδον οιουδήποτε προσώπου».\nε) «Απαγορεύονται αι παράνομοι απεργίαι και προνοείται η αποφυγή άλλων απεργιών και «λοκ άουτ».\nστ) «Ο Κυβερνήτης ή πρόσωπον εξονσιοδοτημένον υπ’ αυτού δύναται να τερματίζη δια διατάγματος – εάν πιστεύη, ότι τούτο είναι προς το συμφέρον της δημοσίας τάξεως και ασφαλείας – την θητείαν παντός Δημοτικού Συμβουλίου και να διορίζη Δημοτικήν Επιτροπήν, η οποία θα έχη την εξουσίαν και θα εκτελή τα καθήκοντα του παυθέντος Δημοτικού Συμβουλίου».\nζ) «Ο υπ’ αριθμόν 65 Κανονισμός απαγορεύει την μεταφοράν, επίδειξιν ή αναπέτασιν εις οιονδήποτε τόπον ή επί οιουδήποτε κτιρίου πάσης σημαίας, λαβάρου ή παρομοίου εμβλήματος ή πράγματος».\nη) «Αρρεν πρόσωπον, ηλικίας κατωτέρας των 18 ετών, καταδικαζόμενον υπό οιουδήποτε Δικαστηρίου δια παράβασιν των Αμυντικών Κανονισμών, δύναται να καταδικασθή εις την ποινήν της μαστιγώσεως, εάν το Δικαστήριον ήθελε κρίνει ταύτην σκόπιμον».\nθ) «Εις περίπτωσιν διαπράξεως αδικήματος, το οποίον κατά την γνώμην του Διοικητού θα ήτο επιζήμιον εις την εσωτερικήν ασφάλειαν ή την διατήρησιν της δημοσίας τάξεως εν τη Νήσω, και εκ του οποίου επροξενήθη βλάβη εις περιουσίαν, θα είναι νόμιμον δια τον Διοικητήν να λαμβάνη τη εγκρίσει του ΚυΒερνήτου οιονδήποτε των κατωτέρω μέτρων ή όλα μαζί: 1ον Να διατάσση την επιβολήν συλλογικού προστίμου εις τους άρρενας κατοίκους της περιοχής του αδικήματος, ηλικίας ουχί ολιγωτέρας των 18 ετών. 2ον Να διατάσση το κλείσιμον όλων ή οιωνδήποτε καταστημάτων της εν λόγω περιοχής, μέχρις ανακλήσεως του Διατάγματος ή να ορίζη το άνοιγμα των καταστημάτων υπό όρους και εις χρόνον καθοριζόμενον υπό του διατάγματος, 3ον Να διατάσση την κατάσχεσιν κινητής ή ακινήτου περιουσίας παντός κατοίκου της εν λόγω περιοχής και 4ον Να διατάσση, όπως όλαι ή οιαιδήποτε των κατοικιών της ρηθείσης περιοχής κλεισθούν και παραμείνουν κλειστοί και μη διαθέσιμοι δι’ ανθρωπίνην οίκησιν επί περίοδον καθοριζομένην». (1)\nΣτις 27 Νοεμβρίου 1955, ο Αρχιεπίσκοπος Μακάριος δήλωσε:\n«Η εν Κύπρω δημιουργηθείσα ανώμαλος κατάστασις αποτελεί απλούν σύμπτωμα μιας άλλης· καταστάσεως. Της επιμονής δηλαδή των Άγγλων να κατέχουν και διακυβερνούν την Κύπρον παρά την θέλησιν των κατοίκων της.\nΕις αντιμετώπισα της δημιουργηθείσης ανωμαλίας, η Βρετανική Κυβέρνησις εκήρυξεν από χθες κατάστασιν εκτάκτου ανάγκης καθ’ όλην την Κύπρον. Με έκτακτα στρατιωτικά μέτρα ηθέλησε να κάμψη την εθνικήν αντίστασιν του Κυπριακού λαού και να επιβάλη την ομαλότητα και την τάξιν εν τη Νήσω.\nΕίναι πράγματι λυπηρόν, διότι η Βρετανική Κυβέρνησις έχει την αντίληψιν, ότι είναι δυνατόν να λύση το Κυπριακόν πρόβλημα με στρατιωτικά μέτρα. Αλλά δεν λύεται κατ’ αυτόν τον τρόπον το πρόβλημα. Αντιθέτως καθίσταται οξύτερον. Και εφ’ όσον παραμένει άλυτον, ούτε η ομαλότης ούτε η τάξις αποκαθίστανται. Μία και μόνη είναι η ορθή λύσις. Η αυτοδιάθεσις του Κυπριακού λαού». (2)\nΠηγές:(1) Proclamation by the Governor (John Harding) that the provisions of part II of the Emergency Powers Order in Council 1939, shall have effect in the colony as from the 26th November 1955: Page 715 (No 730) in Subsidiary legislation 1955. Βλ. «Λεύκωμα Πολιτικών Καταδίκων 1955-1959»- Έκδοση Συνδέσμου Πολιτικών Καταδίκων ΕΟΚΑ 1955-1959, Λευκωσία 1955, σ. 12, καθώς και «Άπαντα Αρχιεπισκόπου Κύπρου Μακαρίου Γ’», τόμος Β’ σσ. 622-628\n(2) «Άπαντα Αρχιεπισκόπου Κύπρου Μακαρίου Γ’», τόμος Β’ σ. 292\nστις 3:22 π.μ. Δεν υπάρχουν σχόλια:\nΓράφει ο Αρχηγός Διγενής για τον θάνατο του Μάρκου Δράκου\n«Υπήρξεν αγνός, τίμιος, ανιδιοτελής και γενναίος μαχητής... Ο θάνατός του με απεστέρησε ενός αρίστου συμπολεμιστού, την δε Κύπρον ενός τέκνου της, το οποίον θα της ήτο λίαν χρήσμον, όχι μόνον εις τον απελευθερωττικόν αγώνα, αλλά και εις την μετ' αυτόν δημιουργικήν εργασίαν διά την πρόοδον και ευημερίαν της. Η θλίψις μου διά τούτο ήτο μεγίστη».\n(Στην φωτογραφία, ο νεκρός αγωνιστής της Ε.Ο.Κ.Α. στο νεκροτομείο Λευκωσίας).\nστις 5:37 π.μ. Δεν υπάρχουν σχόλια:\nΔηλώσεις και εκτιμήσεις ξένων πολιτικών και στρατιωτικών για τον Διγενή\n«Η ΕΟΚΑ είναι αδύνατο να ηττηθεί» («Ομπσέρβερ», «Ντέιλι Χέραλντ»).\n«Ένας στρατάρχης, τρεις στρατηγοί και 40.000 Βρετανοί στρατιώτες δεν αποδείχθηκαν ικανοί να νικήσουν της ΕΟΚΑ («Ημερήσιος Κήρυκας»).\n«Ο Διγενής μεταξύ των μεγαλυτέρων ανταρτών ηγετών όλων των εποχών» («Ντέλι Μέιλ»).\n«Οι πολιτικές και στρατιωτικές Αρχές της Κύπρου παραδέχονται τώρα ότι η ΕΟΚΑ είναι αδύνατον να συντριβεί» («Ομπσέρβερ»).\n«Ο Χάρντιγκ απέρχεται ηττημένος» (Σκότσμαν).\n«Στρατηγέ, ο Αγώνας σου με συναρπάζει» (Φιντέλ Κάστρο).\n«Ο Διγενής ήταν για μας μυθική μορφή. Ο αγώνας του μάς ενέπνεε. Ήταν μεγάλος ηγέτης»(Σάιμους Μέρφι).\n«Είμαι συγκλονισμένος από την προσωπικότητα του ασύλληπτου Διγενή» (Σιόν Μακστίφεν). «\nΗ ΕΟΚΑ του Διγενή είναι στρατιωτικά αήττητη» (Στρατάρχης Μοντγκόμερι).\nΤέλος, ο μεγαλύτερος αντίπαλός του, ο σκληρός και αδίστακτος διώκτης της ΕΟΚΑ, στρατάρχης Χάρντινγκ, πλέκει δοξαστικό εγκώμιο στον Θρυλικό Αρχηγό του Απελευθερωτικού μας Αγώνα:\n«Ο Διγενής είναι εξαιρετικός οργανωτής και ειδικός αρχηγός ανταρτών. Είναι άνδρας μεγάλης επιμονής και αντοχής. Επιβάλλει σιδηράν πειθαρχία τόσο στον εαυτό του όσο και στους γύρω του. Εφόσον ο Γρίβας βρίσκεται στην Κύπρο, η ΕΟΚΑ θα διατηρεί τη δύναμή της».\nστις 5:25 π.μ. Δεν υπάρχουν σχόλια:\nΓιατί ο Φιντέλ Κάστρο θαύμαζε τον Γ. Γρίβα;\nΠαρά την εμφανή τους ιδεολογική διαφοροποίηση, ο αγώνας της ΕΟΚΑ 1955-59 αποτέλεσε έμπνευση για τον αντίστοιχο αγώνα των Κουβανών επαναστατών (1956-1959). Σε τηλεγράφημά του (το 1959) προς τον στρατηγό Γεώργιο Γρίβα ο Φιντέλ Κάστρο εξέφρασε όχι μόνο τον θαυμασμό του για τον αγώνα των Κυπρίων μαχητών της ΕΟΚΑ, αλλά ανέδειξε και ότι το παράδειγμα της ΕΟΚΑ στάθηκε πηγή έμπνευσης γι’ αυτόν. «Στρατηγέ, ο Αγώνας σου με συναρπάζει» αναφέρεται χαρακτηριστικά στην εν λόγω επιστολή/τηλεγράφημα. Όταν ο Γρίβας απεβίωσε το 1974, ο Φιντέλ Κάστρο απέστειλε συλλυπητήριο μήνυμα στη σύζυγό του αναφέροντας πως:\n«Εφήρμοσα κατά τον απελευθερωτικό αγώνα της χώρας μου τα αντάρτικα σχέδια που είχε χρησιμοποιήσει ο στρατηγός Γρίβας στον αγώνα της ΕΟΚΑ».\nστις 5:03 π.μ. 2 σχόλια:\nΤιμή σε 31 ήρωες της ΕΟΚΑ 1955- 59 αποδίδει το Aγία Κύπρος 204 πνοές“\nΑπόδοση τιμής στους ήρωες του αγώνα της ΕΟΚΑ 1955- 59 μέσω στίχων και μουσικής αποτελεί η δημιουργία cd με πρωτοβουλία του Νίκου Παπακλεοβούλου, από τη Χλώρακα, προέδρου του Συλλόγου Ελλήνων Κυπρίων Επιστημόνων στην Αθήνα.\nΜιλώντας στο ΚΥΠΕ, ο κ. Παπακλεοβούλου με την ευκαιρία της επίσκεψής του στην Πάφο ανέφερε πως έταξε ως σκοπό του να ασχοληθεί προσωπικά με τη συνεχιζόμενη τουρκική εισβολή και κατοχή αλλά και με τους ήρωες της ΕΟΚΑ 1955- 1959.\nΣτα πλαίσια αυτού του σκοπού, συνέχισε, έχει φροντίσει και έχουν κυκλοφορήσει μουσικά έργα τα οποία αναφέρονται στα δύο αυτά θέματα. Πρόσφατα, συνέχισε, κυκλοφόρησε διπλό cd υπό τον τίτλο “ γία Κύπρος 204 πνοές” αφιερωμένο σε 31 ήρωες της ΕΟΚΑ 1955 – 59 εκ των οποίων περιλαμβάνονται και 17 ήρωες της Πάφου.\nΣτο cd συμμετέχουν αξιόλογοι ερμηνευτές όπως οι Γιάννης Γιοκαρίνης, Γιάννης Δημητράς, Χρήστος Καλλόου, Μαρία Κανελλοπούλου, Εύη Καπάταη, Τάλης Κωνσταντόπουλος, Βασίλης Λέκκας, Μαρία Λυμπεράκου- Στέλλα, Ρόμπερτ Ουϊλλιαμς, Κατερίνα Σκοραλάκη, Τάσος Στέλλας και Πασχάλης Τσαρούχας.\nΟ κ. Παπακλεοβούλου είπε πως είναι τέτοια η δομή των τραγουδιών ούτως ώστε ακούγοντας κάποιος το τραγούδι να πληροφορείται κατά 70% με 75% για τη ζωή και τη θυσία του ήρωα. Τα τραγούδια έχουν σταλεί σε όλα τα Γυμνάσια και Λύκεια της Πάφου.\nΣε εξέλιξη, ανέφερε, βρίσκεται άλλο ένα μουσικό έργο που αποτελεί ύμνο σε άλλους 17 ήρωες της ΕΟΚΑ 1955- 59, ενώ στόχος πρόσθεσε είναι να καλυφθούν με στίχους και μουσική και οι 108 ήρωες του αγώνα.\nΕίμαι δεκαεξάρης, σας γαμώ τα Λύκεια\nΕίμαστεν τζιείνοι που ’μαστεν\nτζι εμείς τζιαι τα παιδκιά μας·\nο σπόρος εν’ ο ίδιος, το ίδιον χωράφιν,\nόσον τζι αν πολλυνίσκουσιν τες πλήξες, τα κακά μας,\nεν μας λυούν τζι αν μάχουνται με βόλιν, με χρυσάφιν·\nαν άλλασσεν το φυσικόν εύκολα του πλασμάτου\nτζι ο Πλάστης εν’ ν’ αντρέπετουν για τούντα έρκατά του.\nΗ Λήδα Κουρσουμπά, Επίτροπος Προστασίας των Δικαιωμάτων (!) του Παιδιού, εκφράζει εδώ και καιρό την άποψη ότι «υπό τις περιστάσεις, η επίσκεψη των παιδιών νηπιακής και δημοτικής ηλικίας στον χώρο των φυλακισμένων μνημάτων και της αγχόνης δεν είναι ούτε αναγκαία ούτε απαραίτητη προϋπόθεση, προκειμένου το σχολείο να επιτύχει στον στόχο του να καλλιεργήσει τον σεβασμό στις εθνικές αξίες, την ιστορία και την παράδοσή μας». Θεωρεί δε πως σε ό,τι αφορά τα παιδιά του Γυμνασίου και Λυκείου, οι επισκέψεις θα μπορούσαν να γίνονται «αφού προηγηθεί διάλογος μαζί τους».\nΗ κυρία Κουρσουμπά που προφανώς αγνοεί (;) την προσφορά της ΕΟΚΑ σε αυτόν τον τόπο, που προφανώς θα προτιμούσε να είχε να κάνει με φραγκολεβαντίνους παρά με Έλληνες, που προφανώς καταριέται την ώρα και τη στιγμή που γεννήθηκε σε αυτόν τον τόπο, δεν εκφράζει καμιά άποψη τυχαία. Άλλωστε, η ΕΟΚΑ βάλλεται ποικιλοτρόπως από τον συρφετό εκείνων που, αν είχαν την ευκαιρία, θα επέλεγαν να κουβαλήσουν τα παιδιά στα μνημεία των Βρετανών, στην Κερύνεια και αλλού, στα μνημεία των Τούρκων, στα μνημεία των Ναζί (μέρες που είναι), στα μνημεία όλων εκείνων που καταδυνάστευσαν τον τόπο και που εξαιτίας τους χύθηκαν λίτρα αίματος.\nΗ Λήδα Κουρσουμπά δεν είναι μόνη της, ειδικά σήμερα. Με πρόσχημα τον «θάνατο», το «παρελθόν», τους «τάφους» και άλλα, αρκετοί είναι που «παίζουν» με τη διαπαιδαγώγηση, ακόμα κι αν δεν έχουν ιδέα από αυτήν. Σήμερα ειδικά, που οι καιροί «επιβάλλουν» την απαγκίστρωση από το παρελθόν, τα όρια ξεπεράστηκαν και οι αντοχές γίναν κλωστές, που λέει κι ο ποιητής. Ελέω Κυπριακού, δηλαδή, αρκετοί είναι εκείνοι που ξεφεύγουν και θεωρούν πρέπον να λησμονηθούν τα αίματα, τα κόκκαλα, οι τάφοι, τα μάρμαρα προκειμένου να ζήσουμε σαν ωραίες πεταλούδες μες στον κάμπο της νέας Κύπρου. Κάποτε δε η αισχρότητα και η μέθη τους ξεπερνά και την Κουρσουμπά. Ή το PRIO.\nΗ Κουρσουμπά, όπως και οι υπόλοιποι, από τους υπουργούς Παιδείας μέχρι τη Δικοινοτική Επιτροπή για την Παιδεία, δεν αξιώνουν τίποτα στην τύχη. Ούτε πράττουν οτιδήποτε δήθεν για να μην περάσουν δύσκολα παιδικά χρόνια τα ελληνοκυπριόπουλα. Ξέρουν πολύ καλά, κατά το παράδειγμα των σερ Ρόναλντ Στορς και Χέρμπερτ Ρίτσμοντ Πάλμερ, πως ο μόνος τρόπος να υποταχθεί ο κυπριακός Ελληνισμός είναι να σταματήσει να αποκαλείται πια Ελληνισμός. Να σταματήσει να αποτελεί κομμάτι των αδικημένων του Ελληνισμού, να σταματήσει να μεγαλουργεί με τη γλώσσα, το σώμα και τη θρησκεία του. Γι’ αυτό βιάζουν την Ιστορία, γι’ αυτό πολεμούν την ΕΟΚΑ, γι’ αυτό υποτιμούν τα Οκτωβριανά του 1931.\nΩς εκ τούτου, η Λήδα Κουρσουμπά, βυθισμένη στη μετριότητα και την απαιδεψιά της, «όφειλε» να βρει τρόπο να απομακρύνει τα παιδιά (ως Επίτροπος Προστασίας των Δικαιωμάτων τους τάχα) από την ΕΟΚΑ. Και ανακάλυψε τον θάνατο και την αγχόνη. Εξυπνάδες. Ξέρει πολύ καλά (ή της μετέδωσαν) ότι η ΕΟΚΑ κρατά όρθιο τον λαό και τον ελληνικό μας τρόπο. Ξέρει, πλαισιωμένη από τεχνικές επιτροπές, πως μονάχα αν λησμονηθεί η ΕΟΚΑ θα τουρκοποιηθεί αυτός ο τόπος κι ας μην ήταν αγώνας εναντίον των Τούρκων. Ξέρει, σε συνεννόηση με τις «αρχές» (κατοχικές ή μη), πως «ο αγώνας της μνήμης ενάντια στη λήθη, είναι αγώνας του ανθρώπου ενάντια στην εξουσία» και αυτό δεν το αντέχει. Ξέρει πως η ΕΟΚΑ εναντιώνεται στα σχέδια διάλυσης, η ΕΟΚΑ συντηρεί την ταυτότητά μας, η ΕΟΚΑ συγκινεί τους δεκαεξάρηδες (και όχι ο Ακιντζί ή ο Αναστασιάδης), η ΕΟΚΑ απεμπολεί σάπιες συνομιλίες, η ΕΟΚΑ φωτίζει ακόμα τον δρόμο για τη λευτεριά. Και αυτό δεν το αντέχει. Θέλει πάση θυσία να δημιουργήσει μια γενιά που θα θεωρεί αποκρουστικά τα αιώνια Φυλακισμένα Μνήματα, θέλει μια γενιά που δεν θα ξέρει πού θα πατά και πού θα πηγαίνει, θέλει μια γενιά που θα λησμονήσει το «σκοτάδι» της καταπακτής του μάγκα Παλληκαρίδη για να αποδεχτεί το «φως» των αγγελικά πλασμένων κατακτητών. Και διερωτόμαστε: Δεν τα κατάφεραν οι Βρετανοί με τις αγχόνες, θα τα καταφέρει η Λήδα Κουρσουμπά; Άραγε…\nΚόμμα και ρετσίνα\nκι άσματα επινίκια.\nσας γαμώ τα Λύκεια.\nΣτέλιος Μαυρομμάτης: «Σκοτώστε με, δεν σας φοβάμαι»\nΌταν λίγο με τα τις 12:25, έφτασε στην αγχόνη, φώναξε στους παριστάμενους Άγγλους εκπροσώπους, «Σκοτώστε με, δεν σας φοβάμαι, είναι πολλοί πίσω μου που θα πάρουν το αίμα μου». Το χαμόγελο από τα χείλι των δημίων του πάγωσε, και αμέσως έγινε έκφραση αγωνιάς και τρόμου από τα λόγια του Ήρωα, που λίγα μόλις λεπτά αργότερα πέρασε στην αθανασία.\nστις 4:24 π.μ. Δεν υπάρχουν σχόλια:\nΟ Μακάριος αλλάζει του σκοπούς του Αγώνα, και ο Δι...\nEνώ φτάνει η δύση του 1958, ο Διγενής αισθάνεται τ...\nΔημήτρης Χριστόφιας: Δεν πέτυχε ο αγώνας της ΕΟΚΑ ...\nΜετάλλιο ΥΕΘΑ σε όσους διατηρούν τη μνήμη της ΕΟΚΑ...\nΗ ανατίναξη δύο αεροπλάνων της RAF, από έναν 16χρο...\nΓιατί οι Άγγλοι απαγχόνιζαν τους αγωνιστές της Ε.Ο...\nΆντε Γρηγόρη, μάζεψε τους λεβέντες σου, ν’ ακούσετ...\n28/11/1955 η Κύπρος κηρύσσεται σε κατάσταση έκτακτ...\nΓράφει ο Αρχηγός Διγενής για τον θάνατο του Μάρκου...\nΔηλώσεις και εκτιμήσεις ξένων πολιτικών και στρατι...\nΤιμή σε 31 ήρωες της ΕΟΚΑ 1955- 59 αποδίδει το Aγί...\nΣτέλιος Μαυρομμάτης: «Σκοτώστε με, δεν σας φοβάμαι...\nΗ αντίδραση του Πιερή Αυξεντίου στο άκουσμα της θυ...\nΓράφει ο Γιωρκάτζιης για τον Λυκούργο της Ε.Ο.Κ.Α:...\nΤι βρέθηκε στην τσέπη του Μούσκου μετά την ηρωική ...\nΣαν σήμερα 26/11/1955 η Κύπρος κηρύσσεται σε κατάσ...\nΗ Ανόρθωση κατέθεσε στεφάνι στο μνημείο του Αγνώστ...\nΟ νεκρός Σάββας Ροτσίδης\nΟ πατέρας του Ροτσίδη: «Χωριανοί θάρρος, Ζήτω η ΕΟ...\nΟ Αυξεντίου της Πάφου, Χρίστος Κκέλης\nΔιδασκαλία από την αγχόνη\nΟ Αρχάγγελός μας\nΗ γενιά που νίκησε το φόβο και συμφιλιώθηκε με το ...\nΣαν σήμερα, εφονεύθησαν από “δυνάμεις ασφαλείας” κ...\nΗ μάχη του Πεύκου, 23-11-1955\nΗ δεύτερη επιχείρηση της ΕΟΚΑ στον Αμίαντο (21 προ...\nΠαρουσιάστηκε στην Πάφο το βιβλίο "Η Ροδαυγή της Λ...\nΜητέρες ηρώων της EOKA θυμούνται\nΣτις 20/11/1958, πέφτει ηρωικά μαχόμενος ο αγωνιστ...\nΣαν σήμερα, 20/11/1955 η πρώτη συμμετοχή του Διγεν...\nTρισάγιο του μεγάλου ήρωα της Κύπρου Κυριάκου Μάτσ...\nΘα αντιδράσει τώρα η κυρία Κουρσουμπά;\nΜεταθανάτια ανακήρυξη του Μάτση σε επίτιμο πρόεδρο...\nΠρακτικά Συλλόγου Ανόρθωσις Αμμοχώστου, της 19ης Ν...\nΑπό τον Κυριάκο Μάτση,στη «λύση» και στο κάψιμο τη...\nΤον βασάνισαν μέχρι θανάτου για να αποσπάσουν πληρ...\n«Ου περί χρημάτων τον αγώνα ποιούμεθα…»\nΣαν σήμερα 18/11/1955, ο Διγενής θέτει σε εφαρμογή...\nO απανταχού Κυπριακός Eλληνισμός τιμά ένα από τα π...\nΓραφεί ο Διγενής, στο άκουσμα της ηρωικής θυσίας τ...\nΟ Frank Davis που σκότωσε τον Μάτση, τον αποθέωσε!...\nΗ τελική ευθεία για την έναρξη του Αγώνα\nΗ δολοφονία του 50χρονου φύλακα των ανταρτών Χριστ...\nΣαν σήμερα περνά στο πάνθεο των αθανάτων ο αγωνιστ...\nΣαν σήμερα δολοφονείται από κουμουνιστές ο αγωνιστ...\nΣαν σήμερα πέφτει ηρωικά μαχόμενος ο πρώτος αντάρτ...\nΈσκισαν και έκαψαν Ελληνική σημαία\nΟ Μούσκος, Χρονογράφημα. 15 Δεκ. 1955. Εφ. «Ο Αγών...\nΟι βασανιστές και τα βασανιστήρια στην Κύπρο\nΗ σκυταλοδρομία της ελευθερίας\nΤα στρατόπεδα συγκέντρωσης στην Κύπρο\nΗ διαδικασία του απαγχονισμού και η λειτουργία των...\nΤο λυκαυγές του αγώνα\nΛησμονημένοι και θυματοποιημένοι\nΑνατινάξετε τον κυβερνήτη\nΠατήρ Φώτιος Καλογήρου\nΜνημείο πεσόντων της ΕΟΚΑ στην Αθήνα\nΟ κουφός Κύπριος βοσκός που πυροβολήθηκε από Άγγλο...\n«Πανηγύρια» στα κατεχόμενα\nΝιώθουν αδικημένοι οι Τουρκοκύπριοι\n«Η βασίλισσα καταζητείται για τις δολοφονίες των α...\nΣωτήρης Μουστάκας: Αγωνίστηκε για την Ένωση της Κύ...\nΗ δολοφονία του νεαρού Γιωτή από τα πυρά των Εγγλέ...\nΚαταδίκη της ανακήρυξης του ψευδοκράτους\nΒεβήλωσαν ξανά μνημείο ήρωα της ΕΟΚΑ\nΟ Καπετάνιος της ΕΟΚΑ Ευάγγελος Λουκάς (1905-1983)...\nΦόρος τιμής στους πολιτικούς κρατουμένους της ΕΟΚΑ...\nΤους έβγαλαν τα νύχια, τους συνέθλιψαν τα γεννητικ...\nΕκδήλωση στη μνήμη του ήρωα Κυριάκου Μάτση (Bίντεο...\nΣαν σήμερα 13/11/1956, πεθαίνει απο βασανισμό πνιγ...\nΤο δράμα της εκτέλεσης του Ζάκου\nΟ Νίκος Ζαχαριάδης, Γ.Γ. του Κ.Κ.Ε., αποκαλύπτει τ...\nΑΚΕΛ: «Εγκληματίας και φονιάς ο Γρίβας»\nΓρηγόρης Αυξεντίου: «Παράδειγμα ανδρείας εις το πά...\nYπογράφεται ο όρκος για την έναρξη του ενόπλου αγώ...\nΗ τελευταία νύκτα του Αυξεντίου\n«Για την ελευθερία της Κύπρου όλοι ανοίξαμε τα στή...


Naxios Το πρώτο blog των Κυκλάδων: Η εορτή του Αγίου Καλλινίκου στη Νάξο\nΤην Παρασκευή 29 Ιουλίου 2016 τιμήθηκε η μνήμη του Αγίου μάρτυρος Καλλινίκου στον Μητροπολιτικό Ναό της Ζωοδόχου Πηγής στη Χώρα της Νάξου, ημέρα, κατά την οποία επίσης άγει τα ονομαστήριά του ο εκλεκτός Ποιμενάρχης μας Σεβασμιώτατος Μητροπολίτης Παροναξίας κ. Καλλίνικος.\nΤην παραμονή το απόγευμα τελέστηκε εσπερινός. Την ημέρα της μνήμης του Αγίου Καλλινίκου το πρωί ο όρθρος και θεία λειτουργία τελέστηκαν πανηγυρικά. Στη θεία λειτουργία προέστη ο Αρχιμανδρίτης π. Χρυσόστομος Κοττάκης συμπαραστατούμενος από σημαντικό αριθμό άλλων ιερωμένων, κατά κύριο λόγο των Εφημερίων των Ενοριών της Νάξου. Στο\nΑναλόγιο ιδιαιτέρως αισθητή η παρουσία του κ. Γρηγόρη Αναγνώστου, διδάκτορα εκκλησιαστικής μουσικής από την Αθήνα, στην καλαίσθητη απόδοση των εκκλησιαστικών ύμνων. Στο δεξιό Ψαλτήρι ήταν επίσης και οι ιεροψάλτες κ Στέλιος Βλησίδης και κ. Κώστας Σφυρόερας, ενώ στο Αριστερό οι ιεροψάλτες κ. Δημήτρης Παπάνης και ο μικρός στην ηλικία Γιάννης Ρώτας.\nΤον θείο λόγο εκήρυξε ο Πρωτοπρεσβύτερος π. Νεκτάριος Αλεξόπουλος, ο οποίος αναφέρθηκε στον βίο του Αγίου Καλλινίκου, στην ανάγκη να μιμούνται οι χριστιανοί τον βίο των αγίων και επίσης εξήρε την προσωπικότητα του Ποιμενάρχου μας κ. Καλλινίκου. Διανεμήθηκαν στο εκκλησίασμα αντίδωρο, αρτοκλασία, γλυκά και εικονάκια του Αγίου Καλλινίκου.\n(Ας σημειωθεί ότι ο Μητροπολίτης κ. Καλλίνικος παρόλον ότι είχε αρχικά αποφασίσει να παρευρίσκεται κατά την ημέρα της εορτής του Αγίου Καλλινίκου και της ονομαστικής του εορτής στη Νάξο, τελικά λόγω της τέλεσης των εγκαινίων του Αεροδρομίου της Πάρου με την παρουσία του Πρωθυπουργού κ. Αλέξη Τσίπρα, ο Σεβασμιώτατος την ημέρα αυτή βρισκόταν στην Πάρο). (Σημείωση: Η δημοσιευόμενη εδώ φωτογραφία του Σεβασμιωτάτου είναι από την εορτή του Αγίου Νικοδήμου στη Νάξο).


Gel νυχιών και προϊόντα για τεχνητά νύχια - Crocus Nail cosmetics\nΓρήγορη προβολή Νέο -50% Σε Απόθεμα\nCrocus Nail Polish Gel 404\nTop Coat Crystal Non Cleansing\nΝέο Top φινιρίσματος ασύγκριτης γυαλάδας. Μέτρια ρευστότητα, δεν ρέει στα πετσάκια.\nCat Eye Nail Polish Gel 13\nCat Eye Effect, μπορεί να εφαρμοστεί με δύο τρόπους είτε σαν χρώμα ημιμόνιμο είτε με τη βοήθεια του μαγνήτη να δημιουργήσετε τα εφέ που επιθυμείτε.\nCat Eye Nail Polish Gel 12\nCat Eye Nail Polish Gel 11\nCat Eye Nail Polish Gel 10\nCat Eye Nail Polish Gel 09\nCat Eye Nail Polish Gel 08\nCat Eye Nail Polish Gel 06\nCat Eye Nail Polish Gel 05\nCat Eye Nail Polish Gel 04\nΑπαραίτητο προϊόν για κάθε εφαρμογή ονυχοπλαστικής. Χρησιμοποιείται πριν το Primer.\nΑπαραίτητο προϊόν για κάθε εφαρμογή ονυχοπλαστικής. Προετοιμάζει το φυσικό νύχι για την άριστη συγκόλληση με το τεχνητό υλικό. Σε αντίθεση με το Primer δεν περιέχει οξύ. Ενσωματώνεται με την κερατίνη του νυχιού, παραμέμοντας κολλώδη. Δεν δημιουργεί επιπλέον στρώση. Για καλύτερο αποτέλεσμα αφαιρέστε πρώτα τη λιπαρότητα και την υγρασία από την επιφάνεια...\nFiber Pink Nail Builder Gel\nΜονοφασικό Gel. Κατάλληλο για ταλαιπωρημένα νύχια και ονυχοφάγους. VIDEO ΕΦΑΡΜΟΓΗΣ\nΓια τους λάτρεις του ακρυλικού, δημιουργήθηκε το Acrygel, o νέος μοναδικός συνδυασμός Gel και ακρυλικού για τεχνητά νύχια. VIDEO ΕΦΑΡΜΟΓΗΣ\nΑπαραίτητο προϊόν για κάθε εφαρμογή ονυχοπλαστικής. Ενσωματώνεται με την κερατίνη του νυχιού, διασφαλίζοντας τη μέγιστη συγκόλληση του φυσικού νυχιού με το τεχνητό υλικό. Δεν δημιουργεί επιπλέον στρώση. Για καλύτερο αποτέλεσμα αφαιρέστε πρώτα τη λιπαρότητα και την υγρασία από την επιφάνεια του φυσικού νυχιού με Ultra Prep. Προσοχή στο δέρμα και στα επωνύχια.\nΙδανικό χρώμα για τη δημιουργία διάφανων σχεδίων.\nΜονοφασικό Nail Builder Gel. Κατάλληλο για ταλαιπωρημένα νύχια και ονυχοφάγους. VIDEO ΕΦΑΡΜΟΓΗΣ\nΑπαραίτητο προϊόν για κάθε εφαρμογή ονυχοπλαστικής. Χρησιμοποιείται στα νύχια γιά την αφαίρεση της λιπαρότητας και υγρασίας πριν απο το Super Bond.\nΈνα προϊόν για όλες τις τεχνικές. Συνδυάζει την άριστη συγκόλληση με το φυσικό νύχι και υπέροχη γυαλάδα που διαρκεί μέχρι την επόμενη συντήρηση.


Ευκλείδης Τσακαλώτος: «Αν, ο μη γένοιτο, κερδίσει η ΝΔ, θα είναι άλλο ένα τεράστιο λάθος του ΚΚΕ…» – Politis Online\nΜε την ψήφιση της τροπολογίας για την μη μείωση του αφορολόγητου και το κόψιμο των αντιμέτρων ολοκλήρωσε την Παρασκευή, τις εργασίες της η Βουλή, η οποία διαλύεται την Δευτέρα θα διαλυθεί.\nΣτην τελευταία συνεδρίαση ο Υπουργός Οικονομικών Ευκλείδης Τσακαλώτος προειδοποίησε ότι σε ενδεχόμενη νίκη της ΝΔ «ο δικός σας και δικός μας κόσμος θα υποφέρει» υπογραμμίζοντας ότι τα όσα καταλογίζει ο ΣΥΡΙΖΑ στην ΝΔ δεν είναι απλά εικασίες, αν ανατρέξουμε στις δηλώσεις του Γιάννη Στουρνάρα, αλλά και στις θέσεις των στελεχών της ΝΔ για τον φόρο στην Ενέργεια και την επαναφορά του «1 προς 5» στην αναλογία αποχωρήσεων-προσλήψεων στην Δημόσια Διοίκηση.\n«Ένα με νοιάζει, να μην είμαστε εδώ ένα χρόνο μετά και να έχουμε ένα κόσμο που σε όλα τα επίπεδα η ζωή του να είναι χειρότερη» τόνισε χαρακτηριστικά ο Ευκλείδης Τσακαλώτος καλώντας τους ψηφοφόρους του ΚΚΕ να πιέσουν την ηγεσία του να αλλάξει πολιτική γραμμή ή να μην σας ψηφίσουν». Η ΝΔ προετοιμάζει ήδη την στρατηγική «παραλάβαμε καμένη γη» ώστε φοροελαφρύνσεις να πάρουν μόνο οι ελίτ.\nΤέλος, σημείωσε ότι πολλά από τα αντίμετρα έχουν ήδη εφαρμοστεί, παρά το γεγονός ότι η αντιπολίτευση προέβλεπε ότι δεν θα εφαρμοστεί κανένα. «Δεν μειώσαμε συντάξεις και δεν θα μειώσουμε το αφορολόγητο» παρατήρησε χαρακτηριστικά ενώ υπογράμμισε ότι παραμένουν σε ισχύ αντίμετρα και για το 2019 και για το 2020.\nΓια την τροπολογία κατάργησης της μείωσης του αφορολόγητου και την κριτική ότι ταυτόχρονα καταργούνται αντίμετρα που θα ανακούφιζαν τα λαϊκά και μεσαία στρώματα, ο υπουργός Οικονομικών κάλεσε ΚΚΕ και ΚΙΝΑΛ να αναλογιστούν ότι ήδη τα αντίμετρα υλοποιούνται:\n«Μας λέτε ότι χτυπάμε τη μεσαία τάξη, διότι σώζουμε το αφορολόγητο αλλά ταυτόχρονα ακυρώνουμε τα αντίμετρα. Ξέρετε ότι τα αντίμετρα, ενώ είχαν ψηφιστεί για το 2019 και το 2020, άρχισαν από το 2018. Είναι τα μέτρα για την αντιμετώπιση της παιδικής φτώχειας, το επίδομα παιδιών. Μεγάλο κομμάτι από τα αντίμετρα έγιναν και το 2019. Δηλαδή, στον δικό σας κόσμο, η ειδική αγωγή, τα γεύματα, δεν θα βοηθήσει τον κόσμο του ΚΚΕ ή του ΚΙΝΑΛ; Δεν μειώσαμε το 2019 τις κοινωνικές εισφορές που είχαν προβλεφθεί στα αντίμετρα του 2020; Δεν κάναμε αλλαγές με τη μείωση του ΦΠΑ;\nΑρχίσαμε το 2017 με μέτρα και αντίμετρα. Τότε όλοι λέγατε ότι τα αντίμετρα είναι φαντασιώσεις του Τσίπρα και ότι δεν υπάρχουν αντίμετρα παρά μόνο μέτρα. Δεν μειώσαμε τις συντάξεις, δεν θα μειώσουμε το αφορολόγητο και υπάρχουν αντίμετρα. Και όχι μόνο εξελίσσονται αντίμετρα του 2019 αλλά υπάρχουν και αντίμετρα που ανακοινώσαμε στο Ζάππειο για το 2020. Έχει καταβληθεί μεγάλη προσπάθεια για να υλοποιηθούν τα αντίμετρα και το έχουμε κάνει για ένα μεγάλο μέρος και μάλιστα το 2020 έχουμε αντίμετρα στο 1% του ΑΕΠ, είπε ο υπουργός Οικονομικών και επικαλέστηκε τα στοιχεία που δείχνουν ότι έχει μειωθεί η ανισότητα, ότι έχει μειωθεί η παιδική φτώχεια.\nΕίναι αυτά ο σοσιαλισμός; Όχι δεν είναι. Είναι όμως στη σωστή κατεύθυνση; Άρα θα σας παρακαλούσα να μην επαναλαμβάνετε ό,τι λέει η ΝΔ για τα αντίμετρα. Αν θέλατε άλλα αντίμετρα, εδώ είμαστε να το συζητήσουμε, αλλά όχι ότι δεν υπάρχουν αντίμετρα. Γι΄αυτό ζητώ την ψήφιση της τροπολογίας για το αφορολόγητο. Γιατί κινείται σε μια κατεύθυνση με την οποία διευρύνεται η ταξική μας μεροληψία και στα μεσαία στρώματα. Και το πολιτικό αντίστοιχο αυτής της διεύρυνσης είναι το κάλεσμα των ανθρώπων που είναι Πράσινοι, που είναι Σοδιαλδημοκράτες, που είναι Αριστεροί, να είμαστε μαζί για να αποτρέψουμε κάτι που δεν είναι παρόμοιο. Σ’ αυτές τις εκλογές, πρέπει να αποφασίσουμε για τη ζωή μας. Σας ευχαριστώ πολύ.», κατέληξε κλείνοντας την ομιλία του, ο Ευκλείδης Τσακαλώτος.\nΨηφίστηκε η τροπολογία για το αφορολόγητο – Διαλύεται τη Δευτέρα η Βουλή\nΗΠΑ: Παύεται η Τουρκία από το πρόγραμμα των F-35 λόγω S-400 – Τέλος στην εκπαίδευση Τούρκων πιλότων


«Μπορείτε να γράψετε ιστορία»\nΌλα δείχνουν ότι ο Βασίλης Λαμπρινός είναι κοντά στη συμφωνία με τον Γιώργο Σισαμάκη και τον Ευριπίδη Κουκιαδάκη ώστε να συνεργαστούν ενόψει της νέας περιόδου (και πραγματικότητας) στον Δήμο Ηρακλείου.\nΠολλοί θεωρούν ότι είναι πολύ κοντά σε αυτή τη λογική και η Βαγγελιώ Σχοιναράκη.\nΠροφανώς κάποιοι θα ήθελαν και τον Ηλία Λυγερό, αλλά το κλίμα γι’ αυτόν γενικά στη Λότζια δεν ήταν και δεν είναι πια καλό. Δεν του έχουν εμπιστοσύνη και δεν το κρύβουν.\nΌπως δεν υπάρχει- και λογικά- χημεία με τον Πέτρο Ινιωτάκη, τον οποίο είδε χθες ο δήμαρχος. Ξέρουν και οι δύο ότι η συνεργασία τους ολοκληρώθηκε τον περασμένο Γενάρη, το γυαλί έσπασε και δύσκολα θα υπάρξει επανασυγκόλληση.\nΑλλά φαίνεται πως ο πάλαι ποτέ συνεργάτης του Λαμπρινού έκανε μια πρόταση που… εξέπληξε τον δήμαρχο!\n«Δήμαρχε, κάνε την κίνηση τώρα και συνεργάσου με τον Κουράκη. Εσύ είσαι δήμαρχος, ο Κουράκης έχει την ομάδα.\nΑφήστε τα πείσματα και συνεργαστείτε για το Ηράκλειο! Θα γράψετε ιστορία» του είπε, αλλά δεν είμαι σίγουρος ότι ο Λαμπρινός επείσθη ότι μπορεί να κατακτήσει… επίπεδο συνεργασίας με τον μεγάλο του αντίπαλο.\nΕίδε και την «Πρωτοβουλία»\nΑντίστοιχη συνάντηση έγινε και με την Ηράκλεια Πρωτοβουλία πάντως.\nΣυγκεκριμένα, συναντήθηκαν με τον δήμαρχο Ηρακλείου μετά από πρόσκλησή του ο εκλεγμένος δημοτικός σύμβουλος της Ηράκλειας Πρωτοβουλίας κ. Μανόλης Βασιλάκης, η πρόεδρος κ. Άννα Παπαχρονάκη και το μέλος της Γραμματείας κ. Κώστας Βαρβεράκης.\nΗ συζήτηση ήταν προκαταρτική για τη νέα δημοτική περίοδο και έγινε σε καλό κλίμα, χωρίς να δώσουν άλλες λεπτομέρειες.\nΓιατί είπε «όχι» ο Γραμματικάκης\nΤελικά ο Γ. Γραμματικάκης έκλεισε το θέμα της συμμετοχής του στο ψηφοδέλτιο Επικρατείας του ΣΥΡΙΖΑ πριν καν ανοίξει!\nΟ ίδιος επικοινώνησε με τον κ.Τσίπρα και του εξέφρασε την θέση του ότι δεν θέλει να είναι στο ψηφοδέλτιο. Σε ανακοίνωσή του αναφέρει:\n«Σύμφωνα με “διαρροές” στα Μέσα Ενημέρωσης, το όνομα μου κυκλοφορεί επί ημέρες ανάμεσα σε εκείνα, τα αξιόλογα, που προορίζονται για μια εκλόγιμη θέση στο ψηφοδέλτιο Επικρατείας του ΣΥΡΙΖΑ. Φιλικές και ανεπίσημες κρούσεις είχα ασφαλώς από σημαντικά στελέχη του. Το όνομά μου όμως βρέθηκε σε μια αξιοθαύμαστη πολιτική αρένα χωρίς καμιά επίσημη ενημέρωση ή δική μου πρόθεση. Όπως είχα χρέος επεδίωξα να έχω μια άμεση επικοινωνία με τον Πρωθυπουργό κ. Αλέξη Τσίπρα για να εκφράσω και τις δικές μου αντιλήψεις».\n«Δεν αποτελώ απειλή»\nΌπως ανέφερε «…Του εκδήλωσα λοιπόν κατά την επικοινωνία μας τις θερμές ευχαριστίες μου για την πρόθεσή του να με τιμήσει με την εμπιστοσύνη του.\nΗ παράταση όμως αυτής της εκκρεμότητας φρονώ ότι υπονομεύει τις δικές μου προθέσεις και το ήθος, ενώ παράλληλα δυσκολεύει τις κινήσεις του.\nΔεν θέλω να αποτελώ για κανένα απειλή, ούτε και αμφισβητώ τις άξιες κομματικές περγαμηνές.\nΤον ενημέρωσα λοιπόν για τη δική μου απόφαση, που δεν είναι ασύνδετη από την πικρή πολιτική πορεία που είχε το Ποτάμι: Να αποφύγω, προς το παρόν τουλάχιστον, την ανάμιξή μου στην ενεργό πολιτική.\nΗ επιθυμία μου είναι λοιπόν να παραμείνω ένας ενεργός πολίτης, με κύριο μέλημα την όποια συμβολή μου στην πορεία του τόπου και την πίστη μου στις κοινωνικές αξίες» σημείωσε…\nΘα στηρίζει όταν…\nΚαι ο κ. Γραμματικάκης καταλήγει: «…Βεβαίωσα, επίσης, τον κ. Πρωθυπουργό, ότι, όπως έπραξα και με την συμφωνία των Πρεσπών, θα είμαι πάντα συμπαραστάτης σε κάθε επιδίωξη για το συμφέρον της πατρίδας. Και σε κάθε προσπάθεια για μεγαλύτερη κοινωνική δικαιοσύνη.\nΟφείλω, τέλος, να ευχαριστήσω όλους εκείνους, τους πολλούς, που εξέφρασαν με κάθε τρόπο την ικανοποίησή τους για το ενδεχόμενο μιας υποψηφιότητάς μου.\nΧάρις επίσης οφείλεται στους φίλους, που θεώρησαν χρέος τους να με ενημερώσουν για τα αρνητικά αισθήματά τους.\nΗ απόφαση όμως για την μη συμμετοχή μου υπήρξε προσωπική και σύμφωνη με τις αξίες μου. Έχει λοιπόν, όπως συμβαίνει πάντα με τις δύσκολές μας αποφάσεις, την μελαγχολία αλλά και την ιδιαίτερη της περηφάνεια».\nΟ κάθε λαός έχει τον Ρασπούτιν που του αξίζει.\nΟι χυδαίες αναρτήσεις\nΑπίστευτα πράγματα. Σε μια χυδαίου περιεχομένου ανάρτηση κατά όσων επιλέγουν να ψηφίσουν Κυριάκο Μητσοτάκη προχώρησε η τρανσέξουαλ Πάολα Ρεβενιώτη που θα είναι υποψήφια με το ΜεΡΑ25 του Γιάνη Βαρουφάκη.\nΛίγες ώρες πριν ανακοινώσει μέσω Twitter ότι είναι σε συζητήσεις με κάποιο κόμμα για να είναι υποψήφια στις εκλογές της 7ης Ιουλίου και τρεις ημέρες πριν να ανακοινωθεί η υποψηφιότητά της, η Πάολα (ή Παύλος Ρεβενιώτης όπως είναι το πραγματικό της όνομα το οποίο αναγράφεται και στο ψηφοδέλτιο της Α’ Αθήνας) έκανε την ακόλουθη ανάρτηση:\nΘα τιμωρήσει τον… Ρασπούτιν\nΤελικά ποιος είναι, βρε παιδιά, ο Ρασπούτιν; Θα μας πείτε και εμάς; Πάντως μπορεί γενικά το Κίνημα Αλλαγής να μιλά για “τιμωρία” των υπευθύνων από τους πολίτες στις κάλπες, ο Ανδρέας Λοβέρδος όμως, με το όνομά του να έχει εμπλακεί με αρνητικό τρόπο στην όλη υπόθεση της Novartis, έχει πάρει πολύ πιο… προσωπικά το ζήτημα.\n«Τον ρόλο του Ρασπούτιν πολλοί τον ζήλεψαν. Το τέλος του όμως κανείς», είπε, κάνοντας εκ νέου λόγο για συμμορία που αποκαλύπτεται και στο πλαίσιο της οποίας, οι εμπλεκόμενοι θα αντιμετωπιστούν με βάση το Σύνταγμα και τους νόμους.\n«Τον λόγο τιμής που έδωσα για αυτό δεν θα τον πάρω πίσω ποτέ» είπε, στέλνοντας σαφές μήνυμα και μάλιστα με πολλούς αποδέκτες.\nΠαρών και ο Τέρενς\nΤο όνομα του πρώην στελέχους των ΑΝΕΛ περιλαμβάνεται πλέον στην επικαιροποιημένη λίστα με τους υποψήφιους του ΣΥΡΙΖΑ για τον Β’1 Βόρειο Τομέα Αθηνών.\nΟ κ. Κουίκ διετέλεσε υφυπουργός Επικρατείας για το συντονισμό του κυβερνητικού έργου στις δύο περιόδους συγκυβέρνησης ΣΥΡΙΖΑ – ΑΝΕΛ.\nΣτον ανασχηματισμό της 4 Νοεμβρίου 2016 ορίστηκε από τον πρωθυπουργό υφυπουργός Εξωτερικών, υπεύθυνος τον Απόδημο Ελληνισμό.\nΤον Δεκέμβριο του 2018 διαγράφηκε από το κόμμα των ΑΝΕΛ εξαιτίας της στήριξής του στη Συμφωνία των Πρεσπών αλλά στις 11 Φεβρουαρίου 2019 ορκίστηκε βουλευτής, μετά την παραίτηση του Θανάση Παπαχριστόπουλου.\nΗ κοινοβουλευτική ομάδα των ΑΝΕΛ είχε διαλυθεί και ο ίδιος παρέμεινε ανεξάρτητος βουλευτής, δηλώνοντας την απόλυτη στήριξή του στην κυβέρνηση του ΣΥΡΙΖΑ.\nΟ απαισιόδοξος Μαυρής\nΜια απαισιόδοξη για τον ΣΥΡΙΖΑ ανάλυση για το τι θα συμβεί όταν θα χάσει την εξουσία και κατά συνέπεια την πρόσβαση στο κράτος και στις κρατικές θέσεις, κάνει στην προσωπική του ιστοσελίδα ο δημοσκόπος και πολιτικός επιστήμονας Γιάννης Μαυρής, της εταιρείας Public Issue.\nΘυμίζω ότι ο Γιάννης Μαυρής είναι ο δημοσκόπος που «έπιασε» με απόλυτη ακρίβεια το αποτέλεσμα των ευρωεκλογών, αφού προέβλεψε ότι η διαφορά ανάμεσα στο πρώτο και το δεύτερο κόμμα θα ξεπεράσει κάθε ιστορικό προηγούμενο.\nΒασική θέση του Γιάννη Μαυρή είναι ότι ο ΣΥΡΙΖΑ έχει χάσει την επαφή του με την κοινωνία και την κοινωνική του βάση και έχει ταυτιστεί με το κράτος, γεγονός που τον καθιστά, όπως γράφει, «κόμμα-καρτέλ».\nΗ πορεία ξεκίνησε, σημειώνει, με την ανατροπή του «Όχι» στο δημοψήφισμα, που προκάλεσε μαζική διαρροή κομματικών μελών, με συνέπεια το κυβερνών κόμμα να χάσει τον μαζικό του χαρακτήρα και να καταστεί ένα αρχηγικό κόμμα κρατικών στελεχών.\n…Η απώλεια της οργανωμένης κομματικής βάσης, προσθέτει ο Γιάννης Μαυρής, κάνει την τοποθέτηση του ΣΥΡΙΖΑ στο κομματικό σύστημα και την ταύτιση των ψηφοφόρων με το κόμμα εξαιρετικά εύθραυστη, όπως φάνηκε και από τη συντριπτική ήττα των εκπροσώπων του στις δημοτικές και περιφερειακές εκλογές.\nΚαι εκτιμά ότι η αναμενόμενη μεγάλη ήττα του ΣΥΡΙΖΑ στις εθνικές εκλογές θα κάνει ακόμα πιο εύθραυστη την ταύτιση των ψηφοφόρων με το κόμμα της ριζοσπαστικής Αριστεράς.\nΤι γίνεται, βρε παιδιά, με αυτά που διαβάζω για το λιμάνι του Ηρακλείου και για την ανάδειξη προσωρινού αναδόχου της «παροχής ευκολιών υποδοχής στερεών αποβλήτων και καταλοίπων φορτίου των πλοίων που προσεγγίζουν τη θαλάσσια περιοχή αρμοδιότητας του Οργανισμού». Στη διοίκηση του Οργανισμού Λιμένος Ηρακλείου μάλιστα λένε ότι έφθασε εξώδικο από άλλη εταιρεία η οποία καταγγέλλει ότι η απόφαση του Δ.Σ. για την προκήρυξη του διαγωνισμού έγινε «καθ’ υπέρβαση ελλείψει της αναγκαίας για το υποστατό αυτής, απόφασης της Γενικής Συνέλευσης του Μετόχου σας». Σημειώνεται στο έγγραφο ότι στην επίμαχη συνεδρίαση του Δ.Σ. απουσίαζε ο εκπρόσωπος του ΤΑΙΠΕΔ.\nΜία ακόμα καταγγελία για βιασμό απασχολεί από χθες τα ξημερώματα τις διωκτικές Αρχές Χερσονήσου. Οι πληροφορίες αναφέρουν ότι νεαρή αλλοδαπή τουρίστρια κατήγγειλε τον βιασμό της, χωρίς όμως να είναι σε θέση να δώσει περισσότερα στοιχεία για τον φερόμενο ως δράστη, ο οποίος αναζητείται.\nΣε κάθε περίπτωση, η ιατροδικαστική εξέταση θα δώσει απαντήσεις για το εάν επρόκειτο για βιασμό ή όχι.\nΕυτυχώς που ο 80χρονος Γιώργος Γραμματικάκης ήταν… μεγάλος και… όπου φυσάει ο άνεμος… και δεν τον ήθελαν επικεφαλής στο ψηφοδέλτιο Επικρατείας. Ενώ ο 85χρονος Βασιλικός είναι νεότατος, έχει περάσει από ΠΑΣΟΚ, ΔΗΜΑΡ κ.λπ. και είναι νέος και συνεπής.\nΑλλά δεν είναι η πρώτη φορά που ο Γραμματικάκης «κόβεται» από του ιδίου βεληνεκούς στελέχη. Η ιστορία βέβαια επαναλαμβάνεται ως φάρσα. Το 1996 τον ήθελε ο Σημίτης στο ψηφοδέλτιο Επικρατείας και στελέχη της Νομαρχιακής του ΠΑΣΟΚ τότε με επικεφαλής τον Β. Λεστάκη απείλησαν με παραιτήσεις. Και τις δύο φορές τους έβγαλε από τη δύσκολη θέση ο Γραμματικάκης.\nΣτο χθεσινό κάλεσμα του ΠΑΣΟΚ- ΚΙΝΑΛ ήταν όλο σχεδόν το Περιφερειακό Συμβούλιο με επικεφαλής τον Στ. Αρναουτάκη. Απουσίαζαν μόνο η Έφη Κουτεντάκη, ο Γιάννης Λεονταράκης που προφανώς έχουν διαχωρίσει τη θέση τους.


Tutanota: κρυπτογραφημένα email στο desktop μας – Ασφάλεια και Ιδιωτικότητα\n16 Ιουλίου 2019 16 Ιουλίου 2019 by pkst\nΕνάντια σε κάθε πρόβλεψη εξαφάνισής τους και παρά το γεγονός ότι η συγκεκριμένη μέθοδος είναι εν πολλοίς ανασφαλής, τα μηνύματα ηλεκτρονικού ταχυδρομείου εξακολουθούν να αποτελούν ένα από τα βασικότερα μέσα επικοινωνίας. Όμως, η μη χρηστικότητα των σχετικών εφαρμογών ή υπηρεσιών, όπως επίσης και η δυσκολία και η πολυπλοκότητα της κρυπτογράφησης/αποκρυπτογράφησης των μηνυμάτων είναι στοιχεία που δυσχεραίνουν τη διαδικτυακή επικοινωνία.\nΈτσι, η (εύλογη σε κάποιο βαθμό) προτίμηση σε εύχρηστες -ανεξαρτήτων λοιπών χαρακτηριστικών- εφαρμογές και υπηρεσίες, σε συνδυασμό με το ότι ο καθημερινός χρήστης συνήθως χρησιμοποιεί πολλαπλούς λογαριασμούς ηλεκτρονικού ταχυδρομείου από διάφορους παρόχους, οδηγούν σε ελάττωση της ιδιωτικότητας των επικοινωνιών. Αν συνυπολογίσουμε πως ορισμένες σχετικές υπηρεσίες αλλά και οι αρχές αρκετών χωρών έχουν τη δυνατότητα άμεσης πρόσβασης στα ηλεκτρονικά μηνύματα, μπορούμε να συμπεράνουμε πως τόσο η ιδιωτικότητα όσο και η ασφάλεια των διαδικτυακών συνομιλιών πλήττονται σφόδρα.\nΕυτυχώς, η μετα-Snowden εποχή έκανε αρκετούς ανθρώπους να πονηρευτούν, να ανησυχήσουν, να αναθεωρήσουν και να ενημερωθούν για όλη αυτήν τη συνεχώς αυξανόμενη επιτήρηση. Αυτό είχε ως αποτέλεσμα την εμφάνιση εφαρμογών επικοινωνίας, καθώς και υπηρεσιών ηλεκτρονικής αλληλογραφίας, που δίνουν έμφαση στην ιδιωτικότητα αλλά όχι σε βάρος της ευκολίας χρήσης. ΣημείωσηΧρειάζεται ιδιαίτερη προσοχή καθώς ορισμένες υπηρεσίες αναφέρουν ψευδώς ότι διαθέτουν χαρακτηριστικά προστασίας της ιδιωτικότητας.\nΤο Tutanota είναι μια υπηρεσία ηλεκτρονικού ταχυδρομείου που δημιουργήθηκε προκειμένου να καλύψει την ανάγκη ιδιωτικότητας και προστασίας των δεδομένων. Έχει συμπληρώσει σχεδόν πέντε χρόνια παρουσίας και, όπως συμβαίνει με κάθε σχετική εφαρμογή και υπηρεσία, έχει υποστεί πολλαπλούς ελέγχους από ειδικούς, αποδεικνύοντας πως -μέχρι τώρα- ισχύουν απόλυτα τα όσα λέει. Με τον ίδιο τρόπο μπορεί να ελεγχθεί από οποιονδήποτε, αφού ο κώδικάς του είναι ανοιχτός και διαθέσιμος με άδεια GPLv3.\nΗ λέξη «tutanota» στα Λατινικά σημαίνει «ασφαλές μήνυμα», κάτι που επιτυγχάνεται με end-tο-end κρυπτογράφηση. Με απλά λόγια, αυτό σημαίνει πως κρυπτογραφείται κάθε στοιχείο του μηνύματος από την αποστολή μέχρι την τελική παράδοση, καθιστώντας έτσι σχεδόν αδύνατη την υποκλοπή. Επίσης, ακόμα και αν οι αρχές κάποιας χώρας (της Γερμανίας στη συγκεκριμένη περίπτωση) απαιτήσουν να τους δοθούν τα δεδομένα των συνομιλιών, θα λάβουν πλήρως κρυπτογραφημένο περιεχόμενο, χωρίς όμως να υπάρχει το κλειδί αποκρυπτογράφησης.\nΑκόμα, δεν καταγράφονται οι διευθύνσεις IP αλλά μετατρέπονται σε απλές «χρονοσφραγίδες» με ανώνυμη αποθήκευση, χωρίς να συνδέονται με τον εκάστοτε χρήστη και κάποιον λογαριασμό. Όσον αφορά τις διευθύνσεις των παραληπτών, χρησιμοποιούνται κάποιες μέθοδοι για την απόκρυψή τους μα έχουν εκφραστεί αμφιβολίες για το αν είναι απόλυτα αποτελεσματικές. Καθώς όμως, όπως αναφέραμε, κανένα στοιχείο δε συνδέεται με κάποιο πρόσωπο ή λογαριασμό, ακόμα και αν ανακτηθούν κάποιες εξ αυτών δε θα είναι δυνατή η ταυτοποίηση.\nΕκτός όμως από την αυξημένη εστίαση στην ιδιωτικότητα, το Tutanota δεν κάνει την παραμικρή έκπτωση στην ευχρηστία και στην εμφάνιση, ούτε χρειάζεται εμπειρία ή ιδιαίτερες γνώσεις για τη χρήση του. Αν έχετε χρησιμοποιήσει οποιαδήποτε υπηρεσία ηλεκτρονικής αλληλογραφίας, τότε μπορείτε να χρησιμοποιήσετε και το Tutanota. Πριν λίγους μήνες μάλιστα έγινε διαθέσιμη και μια desktop εφαρμογή, την οποία θα δούμε παρακάτω.\nΛήψη του Tutanota\nΔιατίθεται δωρεάν σε απλούς χρήστες και η δημιουργία λογαριασμού είναι απλή και γρήγορη, ενώ υπάρχει και η δυνατότητα λογαριασμού επί πληρωμή, με ορισμένα επιπλέον χαρακτηριστικά, όπως μεγαλύτερο όριο κοινής χρήσης αρχείων, επιπλέον προστασία με κωδικό για τους συνδέσμους, πρόσθετο για τον Chrome κ.ά.).\nΌπως αναφέρουν, χρησιμοποιήθηκε η τεχνολογία Electron λόγω της ευκολίας που παρέχει για να είναι διαπλατφορμική με ελάχιστη προσπάθεια. Κάτι που, όπως εξακρίβωσα, ισχύει και μάλιστα χρησιμοποιεί τον Colibri browser ως βάση. Δόθηκε όμως ιδιαίτερη προσοχή στην απόδοση, με αποτέλεσμα την κατανάλωση σχετικά λιγότερης RAM από αντίστοιχες εφαρμογές.\nΗ εφαρμογή είναι ακόμα σε beta έκδοση και λείπουν ορισμένα χαρακτηριστικά, όπως ο έλεγχος ταυτότητας δύο παραγόντων, η δυνατότητα πρόσβασης χωρίς σύνδεση, καθώς και η δυνατότητα εισαγωγής μηνυμάτων από εξωτερικά mailboxes και η τοπική κρυπτογράφηση πριν αποσταλούν στους servers του Tutanota. Όμως, όπως τονίζεται και στη σχετική ανακοίνωση, αυτά ήδη μελετούνται και σε προσεχείς εκδόσεις θα έχουν επιλυθεί.\nΗ δοκιμή που έκανα επί έναν σχεδόν μήνα, σε διαφορετικές διανομές Linux, ήταν ικανοποιητική και στην ουσία η διαφορά της από την webmail εκδοχή ήταν το άνοιγμα σε ξεχωριστό παράθυρο με λιγότερη κατανάλωση και χωρίς να φορτώνω τον περιηγητή μου με μια ακόμα καρτέλα.\nΤο Tutanota έχει πακεταριστεί σε AppImage, κάτι που σημαίνει πως θα εγκατασταθεί σχεδόν σε όλες τις διανομές με διπλό κλικ (ίσως χρειαστεί προηγουμένως να κάνετε εκτελέσιμο το αρχείο εγκατάστασης που θα κατεβάσετε).\nΚατεβάστε το Tutanota\nΒασική χρήση του Tutanota\nΜόλις τρέξετε την εφαρμογή, εισαγάγετε τα στοιχεία του λογαριασμού σας και αμέσως θα αποκτήσετε πρόσβαση στα μηνύματά σας. Είναι απολύτως χρηστική και το μόνο επιπλέον βήμα είναι η εισαγωγή ενός κωδικού για την κρυπτογράφηση/αποκρυπτογράφηση.\nΓια τη δημιουργία μηνύματος, απλά πατάτε το κόκκινο εικονίδιο με το μολύβι κάτω δεξιά και θα ανοίξει το σχετικό παράθυρο. Εάν θέλετε να έχετε και κοινοποιήσεις σε τρίτους, απλά πατήστε το «Εμφάνιση» και θα εμφανιστούν τα αντίστοιχα πεδία.\nΤα τρία εικονίδια στα δεξιά του τίτλου πραγματοποιούν με τη σειρά κρυπτογράφηση του μηνύματος, επισύναψη αρχείων και διαμόρφωση της εφαρμογής. Όσον αφορά την κρυπτογράφηση, είναι ενεργή από προεπιλογή (κόκκινο χρώμα εικονιδίου) και θα χρειαστεί να εισαγάγετε έναν κωδικό, τον οποίο όμως θα πρέπει να γνωρίζει ο παραλήπτης. Αυτός ο κωδικός μπορεί να είναι ο ίδιος κάθε φορά, καλό θα ήταν όμως να μην τον αποστείλετε ως απλό κείμενο μέσω κάποιου ηλεκτρονικού μηνύματος. Φυσικά, αν δεν επιθυμείτε να κρυπτογραφηθεί το μήνυμα, μπορείτε να αποεπιλέξετε το αντίστοιχο εικονίδιο.\nΗ διαδικασία κρυπτογράφησης/αποκρυπτογράφησης είναι αυτοματοποιημένη μεταξύ χρηστών του Tutanota. Αν όμως ο παραλήπτης χρησιμοποιεί κάποια άλλη υπηρεσία, θα λάβει μια ειδοποίηση με έναν σύνδεσμο ώστε να δει το μήνυμα στην πλατφόρμα του Tutanota.\nΤο μόνο που έχει να κάνει είναι να εισαγάγει τον προσυμφωνημένο κωδικό.\nΜπορείτε επίσης να δημιουργήσετε όσους φακέλους θέλετε ώστε να κατηγοριοποιήσετε τα μηνύματά σας, απλά κάνοντας κλικ στο εικονίδιο με το συν στην πλαϊνή μπάρα, δίπλα από την επιλογή «ΟΙ ΦΑΚΕΛΟΙ ΣΟΥ».\nΟι ρυθμίσεις της εφαρμογής είναι σαφείς και κατηγοριοποιημένες. Εξυπακούεται πως είναι ενεργές από προεπιλογή οι αντίστοιχες για την ασφάλεια και το απόρρητο.\nΣημειώστε πως με το εικονίδιο της εφαρμογής στο system tray έχετε γρήγορη πρόσβαση, ενώ το παράθυρο ελαχιστοποιείται εκεί ώστε να μην εμποδίζει τη δραστηριότητά σας.\nΒασικά χαρακτηριστικά του Tutanota:\nΚρυπτογραφημένο γραμματοκιβώτιο, βιβλίο διευθύνσεων και αυτόματα κρυπτογραφημένα ηλεκτρονικά μηνύματα από χρήστη σε χρήστη, με κοινό κωδικό πρόσβασης\nΚρυπτογραφημένοι τοπικά κωδικοί πρόσβασης και ασφαλής επαναφορά τους\nΑφαίρεση των διευθύνσεων IP αποστολέα και παραλήπτη\nΗ TLS υποστήριξη (τα πρωτόκολλα κρυπτογράφησης δηλαδή) περιλαμβάνει PFS, DMARC, DKIM, DNSSEC και DANE\nΔυνατότητα αναζήτησης κρυπτογραφημένων δεδομένων τοπικά\nΕίναι Ανοιχτού Κώδικα\nΟρισμένα ακόμα χαρακτηριστικά είναι η μεταφορά αρχείων με drag and drop, η δυνατότητα χρήσης πολλαπλών Tutanota λογαριασμών σε ένα παράθυρο (είναι όμως premium επιλογή με κόστος €1 ανά μήνα), η δημιουργία κανόνων ώστε να μεταβαίνουν αυτόματα τα εισερχόμενα μηνύματα σε συγκεκριμένο φάκελο (επίσης premium), και η εμφάνιση κεφαλίδας και στοιχείων αποστολέα με τη συντόμευση Ctrl+C, κάτι που προσφέρει επιπλέον προστασία από απατεώνες που μιμούνται άλλους με σκοπό να εξαπατήσουν.\nΚρυπτογράφηση/αποκρυπτογράφηση μηνυμάτων με ελάχιστη προσπάθεια\nΑπουσία ορισμένων σημαντικών χαρακτηριστικών\nΑναμφίβολα, το Tutanota αποτελεί μια καλή λύση στο θέμα της προστασίας της επικοινωνίας, με ευχρηστία και αυτοματισμούς που το καθιστούν πανεύκολο στη χρήση ακόμα και από αρχάριους. Θεωρώ ότι μπορεί να αντικαταστήσει επάξια άλλες, δημοφιλείς υπηρεσίες που παραβιάζουν την ιδιωτικότητα των χρηστών τους με διάφορους τρόπους.\nΔείτε πεισσότερα στην ιστοσελίδα του Tutanota\nΠηγή άρθρου: https://osarena.net/\nCategories Open Source, topstory, Ιδιωτικότητα, Κρυπτογράφηση, Κυβερνοσφάλεια, Προστασία προσωπικών δεδομένων, ΤεχνολογίαTags osarena, tutanota\n«Gotta Catch ‘Em All»: Ένα white paper τoυ EFF για την παρακολούθηση των δικτύων κινητής τηλεφωνίας\nΠροσωπικά δεδομένα και διαδίκτυο: Τι γνωρίζουν οι χρήστες στην Ελλάδα για την προστασία των δεδομένων τους;\nOGP Greece Ideathon Πρόσκληση υποβολής καινοτόμων προτάσεων για την Ανοικτή Διακυβέρνηση - opengov.ellak.gr/2020/07/07/ogp… https://t.co/c6Rnc4gh0Z\nΈργα Διαγωνισμού Ανοιχτών Τεχνολογιών: Smart ecoPOT – 1ο Γυμνάσιο Ρόδου - edu.ellak.gr/2020/07/07/erg… https://t.co/lsMEN1tCP0\nΚυκλοφόρησε η έκδοση openSUSE Leap 15.2! - opensource.ellak.gr/2020/07/07/kik… Η κοινότητα openSUSE με υπερηφάνεια ανακοινώνει… twitter.com/i/web/status/1…\n@eellak 6 Ιουλίου 2020\nΟι εκδηλώσεις της εβδομάδας, για τις ανοιχτές τεχνολογίες και την καινοτομία! - opensource.ellak.gr/2020/07/06/i-e… Εν μέσω της… twitter.com/i/web/status/1…\nΑποτελέσματα Διαγωνισμού Wikipedia CEE Spring 2020 mycontent.ellak.gr/2020/07/06/apo… https://t.co/vzLhfFESUj\nΝέο Arch ISO με αλλαγή στον τρόπο σύνδεσης με wifi 6 Ιουλίου 2020\nΟι εκδηλώσεις της εβδομάδας, για τις ανοιχτές τεχνολογίες και την καινοτομία! 6 Ιουλίου 2020\nΑποτελέσματα Διαγωνισμού Wikipedia CEE Spring 2020 6 Ιουλίου 2020\nΠώς να δείτε όλες τις συσκευές στο δίκτυό σας με nmap 4 Ιουλίου 2020\nΑποτελέσματα CEE Spring 2020 3 Ιουλίου 2020\nΜεταφορά Bitcoin αξίας 1 δις δολαρίων με fee 0.48 cent 3 Ιουλίου 2020\nΗ Bitpay προσθέτει υποστήριξη στις segwit διευθύνσεις 3 Ιουλίου 2020\nΝέα από τον πλανήτη…planet.ellak.gr: Replicant OS | Ελεύθερο Android λειτουργικό 3 Ιουλίου 2020


Το κολοκύθι έχει τις ρίζες του στην Αμερική και ήρθε στην Ευρώπη κάνοντας με έμφαση την είσοδό του στην ιταλική κουζίνα στα τέλη του 19ου αιώνα. Το σούπερ λαχανικό μπορεί να παρασκευαστεί σε πολλές συνταγές: τρώγεται τηγανητό με διάφορες σάλτσες, ψητό, στον ατμό ή ακόμη και γεμιστό και ψητό στο φούρνο.\nΈχει πολύ λίγες θερμίδες (17 θερμίδες ανά 100 γραμμάρια) και υψηλή περιεκτικότητα σε φυλλικό οξύ, προβιταμίνη Α, βιταμίνη Β6, βιταμίνη C και κάλλιο. Ανάμεσα στα οφέλη για την υγεία συγκαταλέγονται αντιοξειδωτικές ιδιότητες, προστασία από ελεύθερες ρίζες και η ικανότητα μείωσης των επιπέδων χοληστερόλης.\nΗ κατανάλωση αυτού του λαχανικού μπορεί να βοηθήσει στην προστασία των ματιών σας από τις επικίνδυνες ακτίνες, λόγω της παρουσίας φυτοθρεπτικών συστατικών που προάγουν την υγεία των ματιών (τα οποία προέρχονται από την οικογένεια του καρότου, το κολοκύθι είναι πλούσια πηγή καροτενοειδών). Λειτουργεί ως φυσικό αντιφλεγμονώδες και χάρη στην περιεκτικότητά του σε λιπαρά ωμέγα-3 στους σπόρους, πιστεύεται ότι διαδραματίζει σημαντικό ρόλο στην πρόληψη του διαβήτη τύπου 2.\nΓια να απολαύσετε αυτό το εκπληκτικό superfood σε ένα διαφορετικό, φρέσκο πιάτο χωρίς μαγείρεμα, δοκιμάστε αυτή την εκπληκτική συνταγή της Stacey του goodnessis.com (εμπνευσμένη από το Vibrant Food) και δείτε απλά πόσο μοιάζουν τα υγιεινά noodles με κολοκύθι με τα πλούσια σε υδατάνθρακες ζυμαρικά.\nΖυμαρικά με φρέσκα κολοκυθάκια\n• 2 μεγάλα/800 γρ. από ανάμεικτα κολοκύθια (κίτρινο και πράσινο είναι ωραίος συνδυασμός)\n• 1 κουταλάκι του γλυκού ψιλό αλάτι Ιμαλαΐων\n• 1/2 κούπα ωμά κάσιους (μουλιασμένα ολονυχτίς ή για τουλάχιστον 4 ώρες)\n• 2 κουταλιές της σούπας νερό\n• 2 κουταλιές της σούπας φρεσκοστιμμένο χυμό λεμονιού\n• 1 κ.σ. ξύδι μπαλσάμικο\n• 1/2 κούπα ψιλοκομμένο φρέσκο βασιλικό\n• 1/4 κούπας ψιλοκομμένο φρέσκο μαϊντανό\n• 2 κουταλιές της σούπας φρέσκα φύλλα μέντας\n• παρμεζάνα από ωμούς κουκουναρόσπορους για το σερβίρισμα\n1. Πλύντε, στεγνώστε και κόψτε τις άκρες από τα κολοκυθάκια. Πάρτε έναν τετράπλευρο τρίφτη και τοποθετήστε τον στο πλάι, με την πλευρά που έχει τις μεγαλύτερες τρύπες να κοιτάζει προς τα πάνω. Σπρώξτε με δύναμη τα κολοκυθάκια κατά μήκος του τρίφτη με μεγάλες κινήσεις, προκειμένου να τα κόψετε σε μακριές, λεπτές λωρίδες.\n2. Πασπαλίστε τα κολοκυθάκια με το αλάτι, ανακατέψτε απαλά και βάλτε τα σε ένα σουρωτήρι πάνω από ένα μπολ για 20 λεπτά, ώστε να στραγγίσουν τα υγρά τους. Προσεκτικά και απαλά πιέστε τα κολοκυθάκια στο σουρωτήρι. Ταμπονάρετε με ένα καθαρό, απορροφητικό χαρτί κουζίνας για να τα στεγνώσετε και να απομακρύνετε την υγρασία.\n3. Στραγγίστε τα μουλιασμένα κάσιους. Βάλτε τα σε ένα μπλέντερ υψηλής ταχύτητας - ή αντίστοιχη συσκευή επεξεργασίας τροφίμων - με το νερό, το ξύδι, το ελαιόλαδο και το χυμό λεμονιού. Ανακατέψτε μέχρι να γίνει το μείγμα λείο και κρεμώδες. Προσθέστε το βασιλικό, το μαϊντανό και τα φύλλα δυόσμου και ανακατέψτε μέχρι τα βότανα να αναμειχθούν καλά.\n4. Χρησιμοποιώντας τα χέρια σας, ανακατέψτε απαλά το κολοκυθάκι με περίπου τα τρία τέταρτα του ντρέσινγκ. Ρίξτε την παρμεζάνα κουκουναριού και λίγο φρεσκοτριμμένο πιπέρι και ανακατέψτε ξανά, προσθέτοντας ντρέσινγκ αν χρειάζεται.\n5. Για να σερβίρετε, γαρνίρετε με περισσότερη παρμεζάνα κουκουναριού και μικρά φύλλα βασιλικού και δυόσμου. Το πιάτο αυτό είναι καλύτερο όταν σερβίρεται αμέσως.\n• 1/2 κούπα κουκουναρόσπορο\n• 2 κ.σ. αναποφλοίωτο σουσάμι\n• 2 κ.σ. ηλιόσπορο\n• 2 κ.σ. διατροφική μαγιά (πωλείται συνήθως ως «νιφάδες διατροφικής μαγιάς»)\n• 1/2 κ.γ. αλάτι Ιμαλαΐων\n1. Βάλτε τα κουκουνάρια, το σουσάμι, τους ηλιόσπορους, το ξύσμα λεμονιού, τη διατροφική μαγιά και το αλάτι σε ένα μικρό μπλέντερ.\n2. Αλέστε μέχρι να είναι χοντροκομμένα (είναι καλύτερα λίγο κομμένα με μερικούς σπόρους ολόκληρους για μια μικρή τραγανή έκπληξη). Δοκιμάστε και προσθέστε καρυκεύματα κατά βούληση.\n3. Ρίξτε σε ένα βάζο και διατηρήστε στο ψυγείο.


Αναβαθμίστε ενεργειακά το σπίτι σας - kimanews.gr, το ειδησιογραφικό portal για τον Δήμο Κύμης - Αλιβερίου\nΤετάρτη, 11 Απριλίου 2012 09:46\nΜε το πετρέλαιο θέρμανσης να αναμένεται ότι θα αυξηθεί κατά 40% από τον ερχόμενο Οκτώβριο, ζητούμενο πλέον είναι το σπίτι σας να είναι αποδοτικό ενεργειακά, ώστε να μειώσετε τα σχετικά κόστη. Σε αυτό το πλαίσιο, ξεκινά ένα νέο πρόγραμμα, με εκπτώσεις στο κόστος προμήθειας των υλικών και εργασίας, το «Χτίζοντας το Μέλλον- Παρεμβάσεις Μεγάλης Κλίμακας».\nΤο πρόγραμμα στηρίζεται σε εθελοντικές συμφωνίες με επιχειρηματικούς συνδέσμους και μεμονωμένους επαγγελματίες, για διάθεση πιστοποιημένων προϊόντων και υπηρεσιών, αλλά και για παροχή τιμολογιακών εκπτώσεων προς τους πολίτες, που θα δηλώσουν συμμετοχή σε αυτό. Ήδη έχουν υπογραφεί εθελοντικές συμφωνίες με 13 κλαδικούς φορείς και περισσότερους από 1000 επαγγελματίες του χώρου.\nΤο πρόγραμμα προβλέπει 150.000 ενεργειακές παρεμβάσεις σε κτίρια (μονοκατοικίες, διαμερίσματα και εμπορικά κτίρια).\nΓια τα κτίρια κατοικιών οι παρεμβάσεις που περιλαμβάνονται στο πρόγραμμα είναι: αντικατάσταση κουφωμάτων και μονών υαλοπινάκων, εγκατάσταση ηλιακών συλλεκτών και ψυχρών οροφών, μόνωση οροφής και πρόσοψης, αντικατάσταση συμβατικών συστημάτων θέρμανσης.\nΑντίστοιχα, για τα εμπορικά κτίρια εντάσσονται οι παρεμβάσεις για: εγκατάσταση ολοκληρωμένων προσόψεων υψηλών προδιαγραφών, τοποθέτηση εξωτερικής μόνωσης, εγκατάσταση συστήματος ψύξης- θέρμανσης- αερισμού υψηλής απόδοσης, αντικατάσταση του συστήματος τεχνητού φωτισμού, εγκατάσταση προηγμένων συστημάτων ενεργειακού ελέγχου.\nΤο πρόγραμμα έχει διάρκεια δύο χρόνια, καλύπτει όλη την ελληνική επικράτεια και για τη συμμετοχή του πολίτη σε αυτό δεν υπάρχουν περιορισμοί (π.χ. όριο εισοδήματος).\nΠώς μπορούν να συμμετάσχουν στο πρόγραμμα οι ενδιαφερόμενοι;\n* Μπορούν να απευθυνθούν στον κατασκευαστή, έμπορο, εγκαταστάτη, που φέρει την σήμανση «Συμμετέχω στο Πρόγραμμα Χτίζοντας το Μέλλον» στο κατάστημά του.\n* Μπορούν να επισκεφθούν το www.ktizontastomellon.gr και στο πεδίο «Προϊόντα και Προμηθευτές» θα ενημερωθούν για τα προϊόντα που τους ενδιαφέρουν, καθώς και για τους προμηθευτές που τα παρέχουν στην περιοχή τους.\n* Μπορούν να προμηθευτούν από το ΚΑΠΕ τη λίστα προμηθευτών στην περιοχή τους, για την παρέμβαση που τους ενδιαφέρει.\n* Στη συνέχεια, οι επαγγελματίες, με τους οποίους θα συνεργαστούν, θα του προσκομίσουν μια φόρμα για να συμπληρώσουν τα στοιχεία επικοινωνίας τους. Μετά το τέλος των εργασιών, θα σταλεί αξιολογητής για να ελέγξει αν τοποθετήθηκαν σωστά τα επιλεγμένα προϊόντα/συστήματα. Στη συνέχεια, θα εκδοθεί από το ΚΑΠΕ το πιστοποιητικό/ βεβαίωση για την φοροαπαλλαγή, που ο ενδιαφερόμενος πολίτης δικαιούται μέσω του Προγράμματος.\nΤελευταία τροποποίηση στις Τετάρτη, 11 Απριλίου 2012 09:51\nΠερισσότερα σε αυτή την κατηγορία: « Γιορτή σπόρων στο Δύστο! Ο άνθρωπος που φύτευε δέντρα »